title: Philipp Lenard

text: 1920-luvulla Lenard erkaantui modernista fysiikasta kansallismielisen ”Deutsche Physik” (, myöhemmin ”Arische Physik”, ) -liikkeen äänitorveksi. Lenard oli sijoittanut koko omaisuutensa, mukaan lukien Nobelin palkintonsa, Saksan valtion obligaatioihin. Niiden arvo kuitenkin laski hyvin nopeasti ensimmäistä maailmansotaa seuranneen hyperinflaation takia. Lenard tulkitsi tämän siten, että Weimarin tasavallan juutalainen hallitus oli varastanut hänen rahansa. Ulkoministeri Walther Rathenaun murha vuonna 1922 oli toinen merkittävä syy, miksi Lenard siirtyi natsismin kannattajaksi. Rathenau oli sosialistinen teollisuusmies ja juutalainen, Lenard kieltäytyi suremasta häntä sekä kielsi laskemasta lippua puolitankoon, vaikka Weimarin tasavallan hallitus oli näin pyytänyt. Opiskelijat ja ammattiyhdistysväki yrittivät päästä yliopistoon sisään saadakseen lipun puolitankoon, mutta Lenard esti heidän aikeensa ruiskuttamalla kylmää vettä heidän päälleen.


title: Philipp Lenard

text: Vaikka Lenardille myönnettiin kunnianosoituksia, hän luuli olevansa kollegojensa hyljeksimä. Natsipuolueeseen Lenard liittyi vasta vuonna 1937, mutta kirjassaan "Deutsche Naturforscher" hän pyrki luomaan ”arjalaisen fysiikan” perusteet. Lenardin oli vaikea vaieta juutalaisten fyysikoiden aikaansaannoksista, mutta esimerkiksi Herzin tapauksessa, joka oli puoliksi juutalainen, Lenard keksi, että hänen menestyksensä kokeellisena fyysikkona johtui nimenomaan hänen arjalaisesta äidistään, kun taas vähemmän onnistunut teoretisointi seurasi juutalaisesta verenperinnöstä. Lenard vastusti myös Albert Einsteinin suhteellisuusteorioita, koska Einstein oli juutalainen ja näin ollen hänen tekemänsä tiede oli hänestä väärää fysiikkaa.


title: Philipp Lenard

text: Lyhyiden Lontoossa ja Berslaussa käynnin jälkeen Lenard aloitti huhtikuussa vuonna 1891 työt Hertzin apulaisena Bonnissa. Vuotta myöhemmin hän ansaitsi habilitaationsa teesillään ”Veden putoamisen sähköisyydestä”. Bonnissa Lenard tutki paljon katodisäteitä. Hertz oli ennen kuolemaansa havainnut, että katodisäteet olivat varaukseltaan negatiivisia. Havainto oli ristiriidassa brittiläisen William Crookin havaintojen kanssa. Lenard onnistui kuitenkin vahvistamaan Hertzin teoriaa, sillä Lenard huomasi, että säteily läpäisi alumiinifoliosta tehdyn ikkunan. Ilmiötä ei kyetty selittämään hiukkasten avulla, koska jos säteillä olisi hiukkasluonne, eivät ne olisi voineet läpäistä alumiinia. Katodisäteiden tutkiminen oli tuolloin hyvin sekavaa, sillä kahdella toistensa kanssa ristiriidassa olevalla teorialla näytti olevan kokeellista todistusta. Tämän takia saksalaiset fyysikot tutkivat alaa hyvin paljon ja se osittain johti röntgensäteilyn löytämiseen.


title: Philipp Lenard

text: Saksalainen fyysikko Heinrich Hertz havaitsi vuonna 1887 niin sanotun valosähköisen ilmiön. Ilmiöllä tarkoitetaan elektronien irtoamista metallien pinnalta, kun metallin pintaan suunnataan valoa. Sitä tukivat Hertzin jälkeen Wilhelm Hallwachs sekä Lenard. Molemmat havaitsivat ilmiössä outoja ominaisuuksia. He saivat selville, ettei elektronivirran suuruus katodilta anodille riipu käytetyn valon intensiteetistä vaan valon taajuudesta. Tämä tarkoitti sitä, että myös pienillä intensiteeteillä voidaan emitoida elektroneja metallien pinnalta. Havainto ihmetytti fyysikoita, eikä ilmiötä kyetty selittämään ennen kuin Albert Einstein teki sen vuonna 1905.


title: Philipp Lenard

text: Lenard suoritti vuonna 1903 kokeen, jonka tuloksena oli, että elektronit läpäisivät ohuen kohtion vaihtamatta suuntaansa. Lenard ymmärsi tämän perusteella, että atomin massan oli pakko keskittyä atomin ytimeen. Vastaavaan tulokseen päätyi hieman myöhemmin uusiseelantilainen Ernest Rutherford.


title: Philipp Lenard

text: Philipp Lenard tutki systemaattisesti vuonna 1892 ilmiötä, joka nykyään tunnetaan Lenardin ilmiönä. Ilmiössä on kyse siitä, kun vesipisara hajoaa ilmavirrassa pienempiin pisaroihin, varautuu uusiin pisaroihin ja ympäröivään ilmaan sähkövaraus. Varautumisen merkki riippuu pisaran koosta; suuret varautuvat positiivisesti ja pienimmät negatiivisesti. Seville Chapman havaitsi, että halkaisijaltaan 4 mm tislatun veden pisaran hajotessa 1 m/s ilmavirrassa 5 senttimetrin pudotuksen aika, osapisaroiden varaukseksi suuruus on 0,1 nC. George Clarke Simpson ehdotti ilmiötä ukkospilven varautumismekanismiksi, mutta nykykäsityksen mukaan se on melko epätodennäköistä.


title: Kymijoen vesistö

text: Kymijoen vesistö (vesistöaluetunnus 14) on Suomessa vesistöalue, jonka laskujoki Kymijoki laskee Suomenlahteen. Vesistöalueen pinta-ala on 37 158,74 neliökilometriä. Alueen järvisyys on 18,34 %. Vesistön alue on pääasiassa Kymenlaakson, Päijät-Hämeen ja Keski-Suomen maakuntien alueella. Vesistön reitit ulottuvat myös Etelä-Karjalan, Etelä-Savon ja Pohjois-Savon maakuntien alueelle.


title: Kymijoen vesistö

text: Vesistöalueen ensimmäisessä jakovaiheessa on seuraavat alueet tai valuma-alueet :


title: Kymijoen vesistö

text: Vesistön pääjärven Päijänteen lisäksi muita suuria järviä ovat Keitele ja Puula. Päijänteen pohjoispuolella ovat Saarijärven, Viitasaaren ja Rautalammin reitit. Päijänteen itäpuolella oleva Mäntyharjun reitti virtaa Pyhäjärveen ja Salpausselkien välissä virtaava Valkealan reitti Kymijokeen. Vesistön laskujoki Kymijoki virtaa Suomenlahteen.


title: Kymijoen vesistö

text:
Sulkukanavat
Pääväylästön avokanavatMuut avokanavatUittokanavatKaikki uittokanavat on poistettu käytöstä.


title: Elie Diodati

text: Elie Diodati (11. toukokuuta 1576 Geneve – 1661 Pariisi) oli ranskalainen poliitikko ja yksi oppineista libertiineistä. Hän opiskeli Baselissa (1590), Heidelbergissä (1591) ja valmistui tohtoriksi Geneven yliopistosta (1596). Diodati toimi Pariisin parlamentissa. Vuonna 1620 hänestä tuli Galileo Galilein ystävä. Hän uskoi uuteen tieteeseen ja näki Galileissa sen suurimman airuen. Galilein vuoden 1633 tuomion jälkeen Diodati mobilisoi koko Euroopan laajuisen liikkeen, joka levitti kirkon tuomitsemia teoksia.


title: Kirjomonninen

text: Kirjomonninen "(Corydoras schwartzi)" on monnislaji. Sitä pidetään akvaariokalana.


title: Kirjomonninen

text: Kirjomonnisen pituus on enintään 6 cm.


title: Kirjomonninen

text: Kirjomonninen on kotoisin Etelä-Amerikasta, Purus-joesta.


title: Kirjomonninen

text: Kuten muut monniset, kirjomonninen oleilee mieluiten pohjassa, jonka soran pitää olla pienirakeista ja pyöreää ilman teräviä reunoja, jotta se ei vahingoita siihen viiksiään. Kirjomonninen tonkii mielellään hienojakoista hiekkaa. Viihtyy parvessa. Parven minimikoko 5-6 yksilöä. Melko passiivinen monnislaji, joka viettää monia muita monnisia enemmän aikaa paikoillaan. akvaariolla saisi olla kokoa vähintään vajaa 100 litraa. Altaassa saisi olla myös kohtuullinen suodatus.


title: Kirjomonninen

text: Sopiva lämpötila on 22-26 °C, pH 6-7,5 ja vesi pehmeästä keskikovaan (dH 2-25).


title: Kirjomonninen

text: Lisääntyy samalla tavalla kuin sukulaisensa kuparimonninen. On kuitenkin vaikeampi saada kutemaan.


title: Mustaselkämonninen

text: Mustaselkämonninen "(Corydoras metae)" on pieni monnislaji, joka sopii hyvin seura-akvaarioon.


title: Mustaselkämonninen

text: Mustaselkämonninen on pienehkö monninen, jonka pituus on noin viisi senttiä.


title: Mustaselkämonninen

text: Mustaselkämonninen on kotoisin Etelä-Amerikasta, Rio Metasta.


title: Mustaselkämonninen

text: Kuten muut monniset, mustaselkämonninen oleilee mieluiten pohjassa, jonka soran pitää olla pienirakeista ja pyöreää ilman teräviä reunoja, jotta se ei vahingoita siihen viiksiään. Viihtyy parvessa.


title: Mustaselkämonninen

text: Sopiva lämpötila on 22-26 °C, pH 6-8 ja vesi pehmeästä keskikovaan (dH 2-25).


title: Pikkumonninen

text:
Pikkumonninen "(Corydoras habrosus)" on monnislaji. Sitä pidetään akvaariokalana.
Pikkumonninen on monnisten kääpiö ja jää vain noin 3 cm:n mittaiseksi.


title: Pikkumonninen

text: Pikkumonninen on kotoisin Etelä-Amerikasta Orinoco-joesta.


title: Pikkumonninen

text: Kuten muut monniset, pikkumonninen oleilee mieluiten pohjalla, jonka materiaalin pitäisi olla pienirakeista ja pyöreää ilman teräviä reunoja, jotta se ei vahingoita siihen viiksiään. Se viihtyy parvessa. Parvessa olisi hyvä olla ainakin 6-10 kalaa.


title: Pikkumonninen

text: Sopiva lämpötila on 25 °C, pH 6-8 ja vesi pehmeästä keskikovaan (dH 2-25). Akvaarion minimikoko 40 litraa, kunhan altaassa on hyvä suodatus. Viihtyy parhaiten puhtaassa vedessä, ja vedenvaihdot olisi suoritettava säännöllisesti.


title: Paatinjärvi

text:
Paatinjärvi on Oulujoen vesistöalueeseen kuuluva järvi Oterman kylässä Vaalan kunnan pohjoisosassa Pohjois-Pohjanmaan maakunnassa. Järvi sijaitsee noin 25 kilometriä koilliseen Vaalan kuntakeskuksesta. Sen rannalla sijaitsevat Oterman kylän osa-alueet Paatinjärvi ja Velholanperä.
Sana 'paatti' tarkoittaa tasapohjaista venettä, jolla aikoinaan kerättiin järvikasveja eläinten rehuksi.


title: Paatinjärvi

text:
Paatinjärveen laskee pieniä puroja, joista suurimmat Susipuro ja Tervapuro laskevat Susilammesta ja Tervalammesta.
Järvi laskee vetensä Paatinjoki -nimistä pikkujokea pitkin etelässä sijaitsevaan Otermanjärveen.


title: Vihermonninen

text: Vihermonninen ("Brochis splendens" syn. "Brochis coeruleus" ja "Corydoras splendens") on monnisiin kuuluva kala.


title: Vihermonninen

text: Vihermonninen on vihermonnisista kooltaan pienin. Sen pituus on enintään 8 cm. Sen erottaa muista monnisista selkäevän huomattava pituus. Selkäevässä on ruotoja 10-12, kun monnisilla yleensä vain 6-8. Muilla vihermonnislajeilla on taas tätäkin pitempi selkäevä.


title: Vihermonninen

text: Vihermonninen on kotoisin Etelä-Amerikasta Amazon-joesta.


title: Vihermonninen

text: Kuten muut monniset, vihermonninen oleilee mieluiten pohjassa, jonka soran pitää olla pienirakeista ja pyöreää ilman teräviä reunoja, jotta kala ei vahingoita viiksiään. Viihtyy ainoastaan parvessa, jonka yksilömäärä vähintään 6 kalaa. Monia muita monnisia passiivisempi laji, lähinnä köllöttelevät parvimuodostelmassa pohjalla.


title: Vihermonninen

text: Kudetus vaikeampaa kuin monilla muilla monnisilla, muttei tavatonta.


title: Vihermonninen

text: Sopiva lämpötila on 22-28 °C, pH 5,8-8 ja vesi pehmeästä keskikovaan (dH 2-30).


title: Liepimä

text: Liepimä on kylä Muoniossa. Se sijaitsee Liepimäjärven rannalla 12 kilometrin päässä Muonion kirkonkylältä. Liepimän tarkka sijainti on 68.05 N; 23,45 E.


title: Liepimä

text: Vuonna 2002 perustettiin Liepimän kyläyhdistys, jonka toimialueella on 17 taloutta ja lukuisia kesäasuntoja. Asukkaiden keski-ikä on noin 32 vuotta. Alle 16-vuotiaita on 33 % ja eläkeläisiä 13 %.


title: Live from the Atlantic Studios

text: Live from the Atlantic Studios on australialaisen hard rock -yhtye AC/DC:n live-albumi, joka sisältyy vuonna 1997 julkaistuun "Bonfire"-boksiin. Albumi äänitettiin livenä Atlantic Records -studiolla New Yorkissa joulukuussa vuonna 1977. Kaikki kappaleet on tuottanut George Young. Ennen kuin tämä albumi julkaistiin "Bonfire" -box-setissä, se julkaistiin bootlegina eli laittomasti.


title: Gabriel Naudé

text: Gabriel Naudé (2. helmikuuta 1600 – 10. heinäkuuta 1653) oli ranskalainen kirjastonhoitaja ja yksi oppineista libertiineistä. Hän oli Gui Patinin, Pierre Gassendin ja monen muun aikansa liberaalin ajattelijan ystävä.


title: Gabriel Naudé

text: Naudé syntyi Pariisissa ja opiskeli lääketiedettä Pariisissa ja Padovassa. Hänestä tuli Ludvig XIII:n lääkäri. Vuonna 1629 hänestä tuli kardinaali Bagnin kirjastonhoitaja Roomassa, ja tämän kuoltua vuonna 1641 kardinaali Barberinin kirjastonhoitaja. Myös Kardinaali Richelieu aikoi tehdä Naudésta kirjastonhoitajansa, ja tämän kuoltua Naudé hyväksyi saman viran kardinaali Mazarinin palveluksessa. Seuraavan kymmenen vuoden ajan hän kokosi kirjoja Euroopan eri puolilta suureen "Bibliothèque Mazarineen".


title: Gabriel Naudé

text: Fronde-kapinan seurauksena "parlement" myi kirjaston. Kuningatar Kristiina kutsui Naudén Tukholmaan. Hän ei kuitenkaan viihtynyt Ruotsissa, ja Mazarinin pyydettyä tätä palaamaan ja kokoamaan hajallaan olevan kirjaston uudelleen, tämä suostui. Hän kuitenkin kuoli matkalla Abbevillessä vuonna 1653.


title: Tricia Helfer

text: Tricia Helfer (s. 11. huhtikuuta 1974 Donalda, Alberta) on kanadalainen entinen malli ja Leo-palkittu näyttelijä. Hän on esiintynyt muun muassa televisiosarjoissa "Taisteluplaneetta Galactica" ja "Burn Notice", sekä useissa tietokonepeleissä, esimerkiksi "" ja "". StarCraft II-pelisarjassa Helfer näyttelee erästä päärooleista, Queen of Blades - Sarah Kerrigania.


title: The Great Gig in the Sky

text:
The Great Gig in the Sky on Pink Floydin vuoden 1973 menestysalbumin "The Dark Side of the Moonin" viides kappale. Kappaleen on säveltänyt Richard Wright.
Kappaleen kirkumis/huutolaulun improvisoi Clare Torry. Albumin nauhoituksissa kappale oli nimellä "The Religion Song". Bassoraidat kappaleessa ovat hyvin samanlaiset kun albumin kappaleissa Breathe ja Any Colour You Like.


title: The Great Gig in the Sky

text: Kappale kuvaa kuolemaa , jota Clare Torryn improvisoitu laulu kuvaa. Kappaleessa ei ole ollenkaan lyriikoita kahta puheosuutta lukuun ottamatta.


title: The Great Gig in the Sky

text: Ensimmäiset versiot kappaleesta vuonna 1972 olivat lähinnä kitarajammailuja eikä laulua ollut lainkaan, kuten ei piano-osuuksiakaan.


title: Marian Oprea

text: Marian Oprea (s. 6. kesäkuuta 1982 Pitești) on romanialainen kolmiloikkaaja.


title: Marian Oprea

text: Oprea loikki 1999 alle 20-vuotiaiden Euroopan-mestaruuskilpailuissa pronssille tuloksella 15,98 ja alle 18-vuotiaiden maailmanmestaruuskilpailuissa neljänneksi tuloksella 15,70. Seuraavana vuonna hän voitti Santiago de Chilessä nuorten maailmanmestaruuden tuloksella 16,41. Vuonna 2001 hän karsiutui Edmontonin MM-kisoissa, mutta voitti alle 20-vuotiaiden EM-kultaa tuloksella 16,65 ja sijoittui Pekingin universiadeissa toiseksi loikittuaan 17,11. Lisäksi hän voitti kolmiloikan Euroopan cupin ykkösliigassa. Hän voitti 2002 sisäratojen EM-hopeaa tuloksella 17,22, mutta karsiutui Münchenin ulkoratojen EM-kisoissa. Birminghamin sisäratojen MM-kisoissa 2003 Oprea loikki kahdeksanneksi. Samana vuonna hän voitti alle 23-vuotiaiden EM-hopeaa tuloksella 17,28 sekä karsiutui Pariisin ulkoratojen MM-kisoissa. Vuonna 2004 hän sijoittui viidenneksi Budapestin sisäratojen MM-kisoissa ja voitti olympiahopeaa Ateenan olympialaisissa tuloksella 17,55. Hän voitti Euroopan cupin ykkösliigan kolmiloikkakilpailun. hän oli kahdeksas.


title: Marian Oprea

text: Oprea voitti 2005 Euroopan cupin ykkösliigan pituushypyssä ja kolmiloikassa. Helsingin MM-kisoissa hän voitti pronssia tuloksella 17,40. Samana vuonna hänet valittiin Romanian vuoden urheilijaksi. Seuraavana vuonna hän oli neljäs Moskovan sisäratojen MM-kisoissa ja kolmas Göteborgin EM-kisoissa. Kauden lopussa hän sijoittui kahdeksanneksi ja kolmanneksi yleisurheilun maailmancupissa. Pekingin olympialaisissa 2008 hän oli viides. Barcelonan EM-kilpailuissa 2010 hän sijoittui toiseksi tuloksella 17,51 m. Hän voitti maanosien cupin kolmiloikkakilpailun tuloksella 17,29. Pariisin sisäratojen EM-kilpailuissa 2011 hän sijoittui kolmanneksi tuloksella 17,62 m. Hän voitti Euroopan joukkuemestaruuskilpailujen ykkösliigan kolmiloikan, mutta karsiutui myöhemmin samana vuonna Daegun MM-kilpailuissa. Hän karsiutui myös Istanbulin sisäratojen MM-kilpailuissa 2012 ja Helsingin EM-kilpailuissa. Moskovan MM-kilpailuissa 2013 hän sijoittui kuudenneksi ja Sopotin sisäratojen MM-kilpailuissa 2014 neljänneksi. Hän voitti Euroopan joukkuemestaruuskilpailujen ykkösliigan 2014 ja oli Zürichin EM-kilpailuissa viides.


title: Marian Oprea

text: Oprea saavutti Prahan EM-hallikilpailuissa 2015 pronssia kolmiloikassa tuloksella 16,91. Pekingin MM-kilpailuissa 2015 hän sijoittui kuudenneksi ja Portlandin sisäratojen MM-kilpailuissa 2016 kymmenenneksi.


title: Marian Oprea

text: Oprea on voittanut kolmiloikan Romanian-mestaruuden ulkoradoilla 2003–2008 ja 2013 sekä sisäradoilla 2001–2003, 2006 ja 2011–2016. Balkanin-mestaruuden hän voitti ulkoradoilla 2002, 2013 ja 2014 sekä sisäradoilla 2002, 2003 ja 2006. Balkanin kisoissa hän sai kultaa 2003. Pituushypyssä hän voitti 2014 ulkoradoilla sekä Romanian että Balkanin-mestaruuden.


title: William Kennedy

text: William Joseph Kennedy (s. 16. tammikuuta, 1928, Albany, New York) on yhdysvaltalainen kirjailija ja toimittaja, jonka useat teokset kuvaavat Albanyn todellista ja kuvitteellista historiaa. Hän sai romaanistaan "Karhiainen" Pulitzer-palkinnon vuonna 1984.


title: Omdurman

text: Omdurman tai Omdur () on Sudanin suurin kaupunki ja kaupan keskus. Omdurman sijaitsee Niilin länsirannalla, joen vastarannalla sijaitsee maan pääkaupunki Khartum.


title: Omdurman

text: Vuonna 2008 Omdurmanissa oli 1,8 miljoonaa asukasta. Yhdessä Bahrin ja Khartoumin kanssa se muodostaa maansa kulttuurin ja teollisuuden tärkeimmän keskuksen.


title: Omdurman

text: Kaupunki perustettiin 1880-luvulla Mahdiyyan aikana. Sen tunnetuimpuia nähtävyyksiä ovat Al-Mahdin mausoleumi, kamelimarkkinat, Sudanin suurin souq ja Khalifan kotimuseo. Hamed el-Nilin moskeijassa voi perjantaisin nähdä tanssivia dervissejä.


title: Nitroglykoli

text: Nitroglykoli, eli etyleeniglykolidinitraatti on kellertävä, öljymäinen räjähtävä nestemäinen kemiallinen yhdiste. Sitä valmistetaan nitraamalla etyleeniglykolia ja käytetään esimerkiksi räjähdysaineissa. Nitroglykoli on samantapainen nitroglyserolin kanssa valmistustavaltaan ja ominaisuuksiltaan, mutta vähemmän viskoottinen ja räjähdysherkempi.


title: Nitroglykoli

text: Nitroglykoli saattaa aiheuttaa päänsärkyä ja verenpaineen laskua ihokosketuksen tai hengitysilman kautta. Ihokosketusta tulee välttää käyttämällä suojakäsineitä. Iholle joutunut räjähdysaine poistetaan ja alue pestään vedellä ja saippualla. Silmiin joutunut aine huuhdotaan runsaalla vedellä. Mahdollisen ärsytyksen jatkuessa otettava yhteys lääkäriin. Haalarit ja muut työvaatteet, joihin on kuivunut räjähdysainetta, voivat syttyä palamaan. Työvaatteisiin tarttunut räjähdysaine poistetaan mekaanisesti, jonka jälkeen työvaatteet pestään normaalilla vesipesulla.


title: Nitroglykoli

text: Nitroglykoli ei juurikaan liukene veteen. Se hajoaa luonnossa erittäin hitaasti. Nitraatilla on vesistöön joutuessaan rehevöittävä vaikutus ja se likaa pohjavettä.


title: Imperium Galactica II

text: Imperium Galactica II on Digital Realityn kehittämä reaaliaikainen strategiapeli. Peli on jatko-osa "Imperium Galactica" pelille.


title: Imperium Galactica II

text: Pelissä eri kansat yrittävät valloittaa avaruutta itselleen rakentamalla suuria laivastoja, armeijoita ja valtaamalla niiden avulla planeettoja itselleen. Pelissä voi suunnitella omia aluksia ja tankkeja tai ostaa niitä toisilta kansoilta, luoda diplomaattisia suhteita muihin kansoihin, vakoilla toisia kansoja ja kehitellä uusia keksintöjä.


title: Imperium Galactica II

text: Pelissä on 4X-lajityypin ominaisuuksia.


title: Imperium Galactica II

text: Peli on voittanut BAFTA Interactive Entertainment Awards -palkinnon musiikistaan.


title: Mary Hopkin

text: Mary Hopkin (s. 3. toukokuuta 1950 Pontardawe, Wales, Yhdistynyt kuningaskunta) on walesilainen laulaja. Hänen äidinkielensä on kymri.


title: Mary Hopkin

text: Hän nousi kuuluisuuteen 18-vuotiaana ensimmäisen singlensä, "Those Were the Days" (1968), myötä. Laulusta tuli hitti muun muassa Isossa-Britanniassa ja Yhdysvalloissa. Hän levytti laulun myös saksaksi nimellä "An jenem Tag", mikä menestyi Saksan liittotasavallassa.


title: Mary Hopkin

text: Vuonna 1970 Hopkin edusti Isoa-Britanniaa Eurovision laulukilpailussa kappaleella ”Knock Knock Who’s There” sijoittuen toiseksi. Hän lopetti popmusiikin tekemisen vuonna 1971 perustaessaan perheen kun hän meni naimisiin Tony Viscontin kanssa, erosivat vuonna 1981. Hän sai kaksi lasta, Delaneyn joka syntyi 1972 (muutti myöhemmin nimensä Morganiksi) ja Jessican vuonna 1976.


title: Mary Hopkin

text: Hän on kuitenkin laulanut ja levyttänyt sen jälkeenkin, muun muassa joululauluja.


title: Dave Pybus

text: Dave Pybus (s. 4. kesäkuuta 1970) on Cradle of Filthin basisti. Hän on soittanut myös yhtyeissä Anathema ja Dreambreed.


title: Antti-Pekka Pietilä

text: Antti-Pekka Pietilä (s. 16. huhtikuuta 1954 Raisio) on pitkään eri viestimien päällikkötehtävissä työskennellyt journalisti, joka on julkaissut tietokirjoja.


title: Antti-Pekka Pietilä

text: Pietilä oli Taloussanomien ensimmäinen päätoimittaja lehden perustamisesta 1997 lähtien.


title: Antti-Pekka Pietilä

text: Hän tuli Ilta-Sanomien vastaavaksi päätoimittajaksi eläkkeelle jääneen Vesa-Pekka Koljosen jälkeen. Hän erosi 25. syyskuuta 2006 ilmoittamatta siirtyvänsä toisiin tehtäviin. Eroilmoituksesta muodostui julkinen keskustelu ja epäilys siitä, olisiko Suomen Keskusta myötävaikuttanut eron aikaansaamiseen. Pietilä esitti saman väitteen myöhemmin itse erääseen toiseen asiaan liittyneessä oikeudenkäynnissä. Timo Laaninen kiisti painostusväitteen omalta osaltaan 4. joulukuuta 2006 Yleisradiolle.


title: Antti-Pekka Pietilä

text: Pietilä sai valtion tiedonjulkistamispalkinnon teoksestaan "Pankkikriisin peitellyt paperit" (2008) ja myös ”korkeatasoisesta ja syvällisestä asianhallintaa osoittaneesta taloustoimittajan työstä”, palkintoperusteissa todettiin.


title: Antti-Pekka Pietilä

text: Keväällä 2008 Pietilä nimettiin Suomen Lehtiyhtymän kaupunkilehtien julkaisujohtajaksi. Samalla hänet nimitettiin Helsingin Uutisten, Vantaan Sanomien ja Länsiväylän vastaavaksi päätoimittajaksi. 1. huhtikuuta 2010–2014 hän toimi Turkulaisen vastaavana päätoimittajana. Hän jatkaa Lehtiyhtymän kaupunkilehtiryhmän julkaisujohtajana ja Keskisuomalainen-konsernin kaupunkilehtimatriisin johtajana.


title: Apachen piirikunta

text: Apachen piirikunta () on piirikunta Arizonassa, Yhdysvalloissa. Piirikunnan pääkaupunki on St. Johns. Apachessa sijaitsee mm. Petrified Forest ja navajoiden reservaatteja. Piirikunnassa asui 71 518 ihmistä vuonna 2010.


title: Apachen piirikunta

text: Vuoden 2000 väestönlaskennassa piirikunnassa oli 69 423 asukasta, 19 971 taloutta, ja 15 257 perhettä. Talouksien keskimääräinen koko oli 3,4 henkilöä ja perheiden 4,0 henkilöä. Väestötiheys oli 2/km². Apachessa oli 31 621 asuntoa, joiden keskimääräinen tiheys oli 1/km².


title: Apachen piirikunta

text: Asukkaista 76,88% oli intiaaneja, 9,5% valkoisia, 0,25% afroamerikkalaisia, 0,13% aasialaisia, 0,06% Tyynenmeren saarilta kotoisin olevia, 1,75% muita ja 1.43% monirotuisia. Hispaanoja oli 4.49% väestöstä.


title: Apachen piirikunta

text: Apachessa oli 19 971 kotitaloutta joista 43,8% asui alle 18-vuotiaita lapsia, 49,3% asui yhdessä asuva aviopari ja 23.6% oli perheettömiä. 6,9% oli yksin asuvia yli 65-vuotiaita. Talouksien keskimääräinen koko oli 3,41 henkilöä, ja perheiden keskimääräinen koko oli 4,04 henkilöä.


title: Apachen piirikunta

text: 100:aa naista kohden Apachessa oli 98,2 miestä. Jokaista 100:aa yli 18-vuotiasta naista kohden, St. Johnsissa oli 94,5 yli 18-vuotiasta miestä.


title: Apachen piirikunta

text: Mediaanipalkka taloutta kohden oli 23,3 Yhdysvaltain dollaria, ja mediaanipalkka perhettä kohden oli 26,3 Yhdysvaltain dollaria. Miesten mediaanipalkka oli 30,2 Yhdysvaltain dollaria, ja naisten 22,3 Yhdysvaltain dollaria. Noin 33,5% perheistä ja 37,8% väestöstä eli köyhyysrajan alapuolella, heistä 42,8% oli alle 18-vuotiaita ja 36,5% yli 65-vuotiaita. Apache on Yhdysvaltain köyhimpiä piirikuntia.


title: Apachen piirikunta

text:
Apachessa asuvien ikäjakauma prosentteina vuonna 2000:
Väestön mediaani-ikä oli 27 vuotta.


title: Apachen piirikunta

text: Apachessa asuvista puhui vuonna 2000:


title: Ydinperhe

text: Ydinperhe on perhe, johon kuuluvat aikuiset vanhemmat ja heidän yhteiset lapsensa. Mikäli vanhemmilla on aikaisemmista suhteista lapsia, puhutaan uusperheestä.


title: Ydinperhe

text: Ydinperhe on varsin tuore tulokas, sillä perinteisesti varsinkin maaseutuympäristössä perheeseen on kaikkialla maailmassa kuulunut useampia sukupolvia. Tällaisessa yhdys- eli suurperheessä on useampia ydinperheitä.


title: Rick Green

text: Richard Douglas Green (s. 20. helmikuuta 1956 Belleville, Ontario, Kanada) on jääkiekkojoukkue Montreal Canadiensin entinen apuvalmentaja ja entinen jääkiekkoilija.


title: Rick Green

text: Green varattiin kaikista ensimmäisenä Washington Capitalsiin vuoden 1976 NHL-amatöörivarauksessa. Quebec Nordiques varasi hänet WHA-liigaan myös vuonna 1976 ensikierroksella, kymmenentenä. Hän voitti OHA 1976 Max Kaminsky Trophy -palkinnon liigan toimitusjohtajien äänestyksessä puolustajana. Hän on pelannut OHA:n London Knightsissa, sekä NHL:ssä seuroinaan Washington Capitals, Montreal Canadiens, Detroit Red Wings ja New York Islanders. Apuvalmentaja hän on ollut New York Islandersissa, Los Angeles Kingsissä ja Montreal Canadiensissa. Stanley Cupin hän voitti Montrealin kanssa 1986.


Miehuutta, rohkeutta ja karskeita miehiä ("Grandma's Boy") on vuonna 1922 valmistunut yhdysvaltalainen mykkäelokuva, jonka ohjasi Fred C. Newmeyer. Alun perin elokuva oli tarkoitettu lyhytelokuvaksi, mutta kuvausten edetessä materiaalia oli tarpeeksi pitkäksi elokuvaksi. Elokuva menestyi hyvin ja menestyksen myötä Harold Lloyd ei enää palannut lyhyiden komediaelokuvien pariin.


title: Miehuutta, rohkeutta ja karskeita miehiä

text: Elokuvan tapahtumat sijoittuvat pieneen Blossoms Bend -nimiseen kaupunkiin, jossa elämä kulkee verkkaiseen tahtiin. Lloydin esittämä neuroottisen pelokas poika on ihastunut naapurissa asuvaan tyttöön, mutta kilpakosija asettuu pojan onnen tielle. Pojan isoäiti säälii poikaa ja antaa hänelle onnenamuletin rohkaistakseen poikaa. Amuletti näyttää tehoavan ja poika onnistuu nappaamaan rikollisen ja karkottamaan naapurin tytön ympärillä hääräävän kilpakosijan.


title: Gallus

text: Gallus voi tarkoittaa:


title: Stupido Groove

text: Stupido Groove on suomalaisen Miljoonasade-yhtyeen 11. studioalbumi. Se julkaistiin 19. tammikuuta 1998. Levyllä on kuultavissa runsaasti vaikutteita konemusiikista.


title: Kiviõli

text: Kiviõli on epäitsenäinen kaupunki ja entinen kaupunki Itä-Virumaan maakunnassa, Virossa.


title: Kiviõli

text: Vuoden 2017 kuntauudistuksessa Kiviõlin kaupunki sekä Lüganusen ja Sondan kunnat yhdistyivät uudeksi Lüganusen kunnaksi ja Kiviõlista tuli Luganusen kuntaan kuuluva epäitsenäinen kaupunki. Kiviõli on kunnan hallinnollinen keskus.


title: Kiviõli

text: Kaupungin asukasluku oli 6 606 (2010), pinta-ala 11,75 neliökilometriä ja asukastiheys 562 asukasta neliökilometrillä. Kaupunki koostuu kahdesta osasta, Küttejõusta ja Varinurmesta.


title: Kiviõli

text: Kiviõli perustettiin vuonna 1922 ja se sai kaupungin oikeudet vuonna 1946. Vuosina 1957–1991 Kiviõli kuului Kohtla-Järven kaupungin hallintoalueeseen, mutta se säilytti tällöinkin kaupungin arvonsa.


title: Kiviõli

text: Kiviõli syntyi öljyliuskeen eli palavankiven löydösten myötä. Sen nimi tarkoittaakin kiviöjyä, joka on yhä tärkeä teollinen tuote. Küttejõu oli itsenäinen kauppala vuosina 1945–54; sen nimi tarkoittaa "polttovoimaa".


title: Kiviõli

text: Vuoden 2000 väestönlaskennassa 51 % kaupungin asukkaista oli venäläisiä ja 39,4 % virolaisia.


title: Kiviõli

text: Vuoden 2011 väestönlaskennan mukaan Kiviõlin kaupungissa oli 5 634 asukasta, joista 2 178 (38,7 %) oli virolaisia, 3 021 (53,6 %) venäläisiä ja 432 (7,7 %) muita kansallisuuksia.


title: Kiviõli

text: Kiviõlissa oli 1942–1944 Suomen Ilmavalvontapataljoona 1:n 44. Radio- ja ilmavalvontakomppanian valvonta-asema yhdessä saksalaisen ilmavalvonta-aseman (Fluko, Flugwachkommando) kanssa.


title: Timanttipolku-buddhalaisuus

text: Timanttipolku-buddhalaisuus () on kansainvälinen buddhalaisten keskusten yhdistys. Sen on perustanut tanskalainen Lama Ole Nydahl, joka on 16. Gyalwa Karmapan oppilas.


title: Timanttipolku-buddhalaisuus

text: Timanttipolku-buddhalaisuus järjestö seuraa Tiibetin buddhalaista Karma Kagyu -välityslinjaa 17. Karmapa Trinlay Thaye Dorjen hengellisessä ohjauksessa.


title: Timanttipolku-buddhalaisuus

text: Yhdistyksellä on yli 650 keskusta tai ryhmää Euroopassa, Venäjällä, Pohjois- ja Etelä-Amerikassa, Australiassa sekä Itä-Aasiassa ja Etelä-Afrikassa. Toiminta perustuu ystävyyteen ja idealismiin.


title: Timanttipolku-buddhalaisuus

text: Suomessa toiminta alkoi 1998 keväällä Helsingissä. Turussa toiminta alkoi vuonna 1999. Vuonna 2005 perustettiin meditaatioryhmä ensin Tampereelle, sitten Lappeenrantaan, 2006 Kouvolaan, Poriin, Lahteen ja 2007 Hyvinkäälle ja Jyväskylään. Helsingissä on toiminut Timanttipolku-buddhalainen keskus vuodesta 2006, joka muutti Kalevankadulta Liisankadulle vuonna 2010. Turkuun ja Lahteen perustettiin keskukset vuonna 2007 ja Tampereelle vuonna 2011.


title: Timanttipolku-buddhalaisuus

text: Timanttipolku-buddhalaisuus ry järjestää viikoittaisia meditaatioita, buddhalaisten opettajien yleisöluentoja sekä viikonloppukursseja leirikeskuksissa. Lisäksi toimintaan kuuluu Buddhalaisuus Tänään -lehden julkaisu. Vuonna 2010 Suomessa pidettiin Lama Ole Nydahlin johdolla Phowa-kurssi, johon otti osaa lähes 1000 suomalaista ja ulkomaalaista vierasta. Vuonna 2011 yhdistys järjesti buddhapatsasnäyttelyn Brinkkalan galleriassa Turun kulttuuripääkaupunkivuoden kunniaksi.


title: Timanttipolku-buddhalaisuus

text: Järjestön nimen lisäksi 'timanttipolku' tarkoittaa myös yhtä kolmesta buddhalaisuuden pääsuuntauksista (ks. Vajrayāna) , johon Lama Ole Nydahlin välittämän ja opettaman opetuslinjan voidaan katsoa kuuluvan. Timanttipolussa - kuten muussakin buddhalaisuudessa - painotetaan erityisesti kriittistä ajattelua, sillä buddhalaisuus on kokemusperäinen uskonto, jossa ei ole dogmia eikä sokeaa uskoa. Jokaisen opetuksen soveltuvuuden käytäntöön voi harjoittaja tarkistaa itse. Tärkeässä asemassa on myös meditaatio, jonka järjestäminen onkin kaupunkiryhmien tärkein tehtävä. Timanttipolulla meditaatiossa samaistutaan usein lamaan, jonka ajatellaan edustavan valaistunutta tilaa, ja pyritään ylläpitämään tämän samaistumisen kautta tavoiteltavaa puhdasta näkemystä jokapäiväisessä elämässä nauttien elämän iloista ja kokien vaikeudet mielekkäinä haasteina. (Lama Ole Nydahl: Kuinka asiat ovat, Like Kustannus 2003)


title: Kouvolan kaupunginkirjasto

text: Kouvolan kaupunginkirjaston pääkirjasto sijaitsee Salpausselänkatu 33:ssa aivan Kouvolan keskustassa. Pääkirjasto valmistui 1971, ja sen on suunnitellut arkkitehti Juhani Kivikoski. Kouvolan kaupungin kirjastolaitokseen kuuluu pääkirjaston lisäksi 9 lähikirjastoa ja kaksi kirjastoautoa. Kouvolan kaupunginkirjasto kuuluu Kymenlaakson kirjastojen yhteiseen KYYTI-tietojärjestelmään.


title: Kouvolan kaupunginkirjasto

text: Kouvolan kaupunginkirjasto järjestää joka kesäkuun ensimmäisenä viikonloppuna Kouvolan Teatterissa suuren kirjallisuustapahtuman Kouvolan Dekkaripäivät.


title: Kouvolan kaupunginkirjasto

text: Kouvolan kaupunginkirjastoon kuuluvat seuraavat toimipisteet:


title: Kouvolan kaupunginkirjasto

text: Keväällä 2012 lakkautettiin Pilkanmaan, Utin ja Kääpälän kirjastot. Huhdasjärven lainausasema oli suljettu jo edellisenä vuonna. Keväällä 2014 lakkautettiin Lehdokin kirjasto Lehtomäessä. Voikkaan kirjasto lakkautettiin vuoden 2014 lopussa.


title: Siskon luo San Diegoon

text: Siskon luo San Diegoon on Miljoonasateen 12. studioalbumi, joka julkaistiin 21. helmikuuta 2000. Se nousi Suomen virallisen listan sijalle 24.


title: Siskon luo San Diegoon

text: Kaikki kappaleet sanoittanut Heikki Salo sekä sovittanut Miljoonasade ja Janne Louhivuori.


title: Konseptualismi

text: Konseptualismi eli käsitenominalismi on ontologinen universaalien ongelmaan liittyvä kanta. Konseptualismin mukaan universaalit ovat olemassa mutta vain mielessä, eikä niillä ole ulkoista tai substantiaalista olemassaoloa.


title: Konseptualismi

text: Konseptualismi on usein luettu kolmanneksi ratkaisuvaihtoehdoksi universaalien ongelmaan nominalismin ja käsiterealismin väliin sijoittuvaksi kannaksi. Nykyisin se luetaan kuitenkin useimmiten osaksi nominalismia.


title: Konseptualismi

text: Keskiajan skolastiikassa nykyisin konseptualistisiksi kutsuttuja ajatuksia kutsuttiin joko maltilliseksi nominalismiksi tai seminominalismiksi. Myöhäisskolastisella terminologialla esitettynä konseptualismi voidaan määritellä kannaksi, joka myöntää universaalien formaalien käsitteiden olemassaolon ja hylkää objektiiviset käsitteet. Konseptualismi ja maltillinen realismi myöntävät näin kummatkin universaalit mentaaliset aktit, formaalit käsitteet, mutta eroavat siinä, että maltillisen realismin mukaan tällaiset aktit vastaavat universaaleja intentionaalisia olioita, kun taas konseptualismi kieltää tällaiset oliot.


title: Konseptualismi

text: Toisen vuosituhannen alun konseptualistien mukaan mukaan aito käsite on läsnä yksittäisiin olioihin sisältyvässä substanssissa. Universaalit eivät siis konseptualismissa ole idealismin tapaan ennen olioita tai nominalismin tapaan olioiden jälkeen annettuina niminä, vaan olioissa itsessään.


title: Konseptualismi

text: Konseptualismin kehittäjänä pidetään Pierre Abélardia (1079–1142), vaikkakin joskus hänen kantaansa kutsutaan myös maltilliseksi realismiksi. Abélardille käsite konseptualismi merkitsi yksittäisestä oliosta tehdyn abstrahoinnin tulosta. Hänen voidaan sanoa olleen kiinnostunut käsitteiden muodostumisen psykologiasta.


title: Konseptualismi

text: Suuri joukko nominalisteiksi yleensä luettuja keskiajan ajattelijoita, kuten Vilhelm Occamilainen ja Jean Buridan, oli itse asiassa konseptualisteja. 1600-luvulla konseptualismi sai suosiota uusskolastikkojen parissa, erityisesti jesuiittojen keskuudessa: keskeisiä hahmoja olivat Hurtado de Mendoza, Rodrigo de Arriaga ja Francisco Oviedo. Vaikka Francisco Suárezin myötä palattiin takaisin realismiin, mainittujen jesuiittojen ajattelulla oli paljon vaikutusta moniin samaan aikaan eläneisiin varhaisen uuden ajan filosofian edustajiin.


title: Konseptualismi

text: Konseptualismi oli joko eksplisiittisesti tai implisiittisesti osana monien uuden ajan filosofien ajattelua, mukaan lukien René Descartes, John Locke ja Gottfried Leibniz. Konseptualismi esiintyi kuitenkin usein melko yksinkertaistetussa muodossa verrattuna keskiajan yksityiskohtaisiin teorioihin.


title: Konseptualismi

text: Joskus termiä sovelletaan myös Immanuel Kantin hyvin erilaiseen ajatteluun. Kant katsoi, ettei universaaleilla ole yhteyttä ulkoisiin asioihin, koska ne ovat mielemme aprioristen rakenteiden ja toimintojen tuottamia.


title: Robert Manzon

text: Robert Manzon (12. huhtikuuta 1917 Marseille, Ranska – 19. tammikuuta 2015 Cassis, Bouches-du-Rhône) oli ranskalainen Formula 1 -kuljettaja. Hän osallistui 28 Grand Prix -kilpailuun saavuttaen kaksi palkintosijaa (Belgian Grand Prix 1952 ja Ranskan Grand Prix 1954), viisi pistesijaa ja 16 MM-pistettä. Manzon ajoi ensimmäistä kertaa pisteille uransa toisessa kilpailussa Ranskan GP:ssä 1950.


title: Robert Manzon

text: Manzon oli viimeinen elossa ollut ensimmäisen F1-kauden kuljettaja.


title: Dragoon

text: Dragoon on yhdysvaltalaisen AV Technology Corporationin valmistama panssariajoneuvo. Dragoon on tällä hetkellä käytössä Thaimaassa, Turkissa ja Venezuelassa.


title: Tasavallan palatsi (Berliini)

text: Tasavallan palatsi () oli vuosina 1976–2008 olemassaollut rakennus Berliinin keskustassa, Spreejoen varrella Schlossplatzin ja Lustgartenin välissä. Aikanaan Itä-Berliinin puolella sijainnut Tasavallan palatsi toimi pääasiallisesti Saksan demokraattisen tasavallan parlamentin, Volkskammerin, kokoontumispaikkana, mutta siellä oli myös kaksi suurta auditoriota, taidegallerioita, ravintoloita ja keilahalli.


title: Tasavallan palatsi (Berliini)

text: Tasavallan palatsi rakennettiin vuosina 1973–1976 vanhan Hohenzollernien palatsin eli Berliinin kaupunkilinnan paikalle. Linna oli vaurioitunut toisessa maailmansodassa ja Saksan demokraattisen tasavallan viranomaiset olivat purkaneet sen vuonna 1950, koska sitä pidettiin preussilaisen militarismin symbolina. Tasavallan palatsin avajaisseremoniaa vietettiin 23. huhtikuuta 1976 ja rakennus avattiin yleisölle 25. huhtikuuta 1976. Rakennuksen tyyli edusti kansainvälistä modernismia, joka oli vallitseva tyyli tuolloisessa Saksan demokraattisessa tasavallassa. Rakennuksen suunnitteli arkkitehti Heinz Graffunder. Hänen apunaan oli työryhmä, johon kuuluivat Karl-Ernst Swora, Wolf-Rüdiger Eisentraut, Günter Kunert, Manfred Prasser ja Heinz Aust.


title: Tasavallan palatsi (Berliini)

text: Rakennuksen pääaulassa oli 1 001 valaisinta, minkä takia se sai puoluejohtaja Erich Honeckeriin viittaavan lempinimen "Erichs Lampenladen" (”Erichin lamppukauppa”). Kaikkiaan talossa oli 50 000 hehkulamppua..


title: Tasavallan palatsi (Berliini)

text: Juuri ennen Saksan jälleenyhdistymistä lokakuussa 1990 rakennus todettiin runsaan asbestin takia terveydelle haitalliseksi ja se suljettiin yleisöltä 19. syyskuuta. Talon rakenteissa oli kaikkiaan 5 000 tonnia paloeristeeksi tarkoitettua asbestia, joka rakennevirheen seurauksena oli murentunut ja levinnyt asbestipölynä ilmanvaihdon kautta talon sisäilmaan. Vuosia kestänyt asbestin poistaminen Tasavallan palatsin rakenteista aloitettiin vuonna 1997 ja se tuli maksamaan kymmeniä miljoonia. Vuoteen 2003 mennessä kaikki asbesti oli poistettu sisä- ja ulkoverhoilun mukana, ja rakennus oli valmis purettavaksi. Rakennuksen runko avattiin kävijöille kesällä 2003, ja rakennusta käytettiin seuraavana vuonna erilaisten näyttelyiden ja konserttien pitämiseen.


title: Tasavallan palatsi (Berliini)

text: Marraskuussa 2003 Saksan liittopäivät päättivät purkaa rakennuksen ja jättää alueen pysäköintikäyttöön, kunnes kaupunkilinnan jälleenrakentaminen saadaan rahoitettua. Purkaminen aloitettiin 6. helmikuuta 2006 ja se kesti vuoden 2008 lopulle saakka. Kansalaisliike vastusti purkamista. Vuonna 2007 Saksan liittopäivät päättivät, että paikalle rakennetaan kopio vuonna 1950 puretusta linnasta, mutta valtion talousvaikeuksien vuoksi töiden aloittaminen on toistaiseksi lykkääntynyt.


title: Tasavallan palatsi (Berliini)

text: Purkutöiden yhteydessä vuonna 2008 havaittiin vetiseen suomaahan liittynyt ongelma. Rakennuksen painon poistaminen olisi voinut saada sen pohjana olleen betonialtaan liikkumaan pohjaveden paineesta ja vaikuttaa myös muihin lähellä olleisiin arvorakennuksiin. Tämän välttämiseksi betonialtaaseen rahdattiin painoksi 100 000 tonnia hiekkaa sitä mukaa kun purkutyöt etenivät. Kuninkaanlinnan jälleenrakentamisen yhteydessä hiekka on vastaavasti siirrettävä vähän kerrallaan pois. Berliiniläiset antoivat näille vastoinkäymisille nimityksen ”Erichin viimeinen kosto”.


title: Lynndie England

text: Lynndie Rana England (s. 8. marraskuuta 1982 Ashland, Kentucky) on yhdysvaltalainen entinen maavoimien reservisotilas, joka tuli tunnetuksi yhtenä useasta Abu Ghraibin vankilan kidutusskandaalin yhteydessä tuomitusta sotilaasta.


title: Lynndie England

text: England tuomittiin 26. syyskuuta 2005 yhdestä suunnitelmasta kohdella sotavankeja epäinhimillisesti (), neljästä sotavankien epäinhimillisestä kohtelusta () ja yhdestä epäsiveellisestä teosta () kaikkiaan kolmeksi vuodeksi vankilaan. Lisäksi England erotettiin Yhdysvaltain maavoimista ilman kunniaa. Hän pääsi ehdonalaiseen 1. maaliskuuta 2007.


title: Lynndie England

text: Vuonna 2009 England totesi "Suomen Kuvalehden" haastattelussa, ettei hän kadu Abu Ghraibissa tekemiään sotarikoksia. Englandin mielestä hänen tekemänsä rikokset olivat tilanteeseen nähden oikeutettuja ja välttämättömiä, jotta epäillyt puhuisivat armeijan kuulustelijoille.


title: Need for Speed: Carbon

text: Need for Speed: Carbon on kanadalaisen EA Black Boxin kehittämä ajopeli. Peli on julkaistu useille alustoille vuonna . Peli kuuluu "Need for Speed" -pelisarjaan. Pelissä on mukana myös poliisivoimat.


title: Need for Speed: Carbon

text: Pelistä julkaistiin myös erikoisversio, Collector's Edition, jonka mukana tuli kolme uutta automallia: Nissan 240SX, Jaguar XK ja Koenigsegg CCX. Mukana on myös 6 uutta kisaa ja 10 uutta vinyylisarjaa sekä video, jossa katsoja näkee "kulissien taakse".


title: Need for Speed: Carbon

text: Pelistä on julkaistu Need for Speed: Carbon - Own the City -nimellä versio PlayStation Portablelle ja Zeebolle.


title: Need for Speed: Carbon

text: Pelissä tarkoituksena ei ole enää kerätä palkkiota tai ajaa virstanpylväitä, vaan kilpailuja voittamalla saada vastustajien alueet haltuun. Kaupungin ulkopuolella on pelin nimeä kantava kanjoni (Carbon), jossa ajetaan pimeitä vuoristoreittejä. Pelissä voi koota jengin, jotka auttavat pelaajaa voittamaan kisoja. Apureita on kolmea eri tyyppiä: blokkereita, kiiloja ja tiedustelijoita. Blockerit hidastavat muita kuljettajia törmäämällä niiden kylkeen, kiilat tekevät ilmanvastuksen pieneksi ajamalla edessä ja nopeuttavat ajajaa, kun taas tiedustelijat näyttävat radan mahdolliset sivu- ja oikoreitit. Jokaisella jengin jäsenellä on myös omat taitonsa. Taidot ovat järjestelijä, väsääjä ja mekaanikko. Järjestelijät hoitavat kisoista suuremmat palkinnot sekä poliisit pois kannoilta, väsääjät antavat alennusta autojen osista ja mekaanikot enemmän ilokaasua kisoihin.


title: Need for Speed: Carbon

text: Autoja pelissä on kolmea eri tyyppiä. Amerikkalaiset muskeliautot, eksoottiset autot ja tuning -autot. Tuning -luokan autot ovat parhaita ohjattavuudeltaan, kun taas eksoottiset autot yltävät koviin nopeuksiin. Muskeliautoilla on hyvä kiihtyvyys.


title: Need for Speed: Carbon

text:
Kun pelaaja hyppäsi rikkinäisen sillan yli Rockportissa, poliisit eivät päässeet seuraamaan pelaajaa. Mutta Cross pääsi yli ja lähti jahtaamaan pelaajaa. Matkalla erääseen kaupunkiin pitkin Carbon-kanjonia pelaaja muistaa, mitä tapahtui kaupungissa kilpailupäivänä, ennen kuin hän palasi Rockportiin. Samassa Cross pääsee näköetäisyydelle pelaajasta, ja pelaajan pitää paeta Crossia. Pelaaja ei pääse pitkälle, ennen kuin törmää esteenä olevaan rekkaan. Cross saa pelaajan kiinni. Vähän myöhemmin paikalle saapuu Darius, joka muistaa hänet. Cross antaa hänelle pelaajan BMW:n avaimet ja lähtee pois. Samalla paikalle saapuu Dariuksen "tyttöystävä" Nikki. Pelaaja lähtee Nikkin kyytiin, ja Nikki vie pelaajan Nevillen luo, jolla on kolme autoa. Koska Cross ja Darius takavarikoivat pelaajan BMW:n, pelaaja ottaa yhden Nevillen kolmesta autosta (joko Alfa Romeo, Chevrolet tai Mazda). Pelin kuluessa selviää, mitä kilpailupäivänä tapahtui. Eräässä vaiheessa Darius tapaa pelaajan, mutta Darius haluaa pelaajan pois kuvioista. Koska Cross on Rockportista, Cross pidättää pelaajan. Samalla Nikki saapuu paikalle. Kun Darius huristaa pois, Nikki saa jotenkin Crossin puoleensa, eikä Cross vie pelaajaa vankilaan. Sitten pitää voittaa Darius sekä hänen kätyrinsä, jotka pelaaja voitti aiemmin. Kun pelaaja voittaa Dariuksen, niin peli on ohi.
Angien 21street. Kenjin Bushido. Wolfin TFK. Dariuksen Stacked Deck.
Muita vastustajajengejä ovat Los Colibries, Inferno, Scorpios, Rotor 4, Kings, Black Hearts. Näillä ei ole varsinaista johtajaa, joten ne valtaavat vain kisoja ja alueita omakseen.


title: Need for Speed: Carbon

text: "Need for Speed: Carbon" sai keskinkertaisia ja positiivisia arvosteluja. IGN antoi PC -versiolle 8.2 pistettä 10:stä ja PlayStation 3 -versiolle 7.9 pistettä 10:stä sanoen "Se ei ole vallankumouksellinen, se ei ole loistava, mutta se on hyvä, syvä kilpailupeli". "Pelaaja" antoi pelille pisteet 8/10 kehuen sitä hyväksi, mutta kritisoiden uudistuksien puutteita. Peliplaneetta.net kehui ajamisen hauskuutta, muhkeita moottoriääniä ja suomenkielistä lokalisointia. Kritiikkiä peli sai muun muassa driftauskisoista, välivideoista ja liiallisesta vanhasta sisällöstä.


title: Frank Iero

text: Frank Anthony Iero Jr. (s. 31. lokakuuta 1981 Belleville, New Jersey) oli yhdysvaltalaisen My Chemical Romance -nimisen yhtyeen rytmikitaristi ja taustalaulaja. Hän toimi myös hardcore-bändi LeATHERMØUTH:n vokalistina ja punk-bändi Pencey Prep:n laulajana ja kitaristina. Hän tekee musiikkia nimellä frnkiero andthe cellabration, jossa hän soittaa kaikkia instrumentteja rumpuja lukuun ottamatta.


title: Frank Iero

text:
Iero oli My Chemical Romance:n nuorin jäsen. Hänen vanhempansa ovat eronneet, joten Iero kasvoi äitinsä Lindan kanssa.
Frank opiskeli katolisessa koulussa. Iero opiskeli psykologiaa yliopistossa, kunnes jätti opinnot kesken kokeillakseen musiikkiuraa.
Hän on soittanut eri yhtyeissä 11-vuotiaasta saakka. Sekä Frankin isä että isoisä olivat muusikkoja.


title: Frank Iero

text:
Ieron suosikkiyhtyeitä ovat muun muassa Black Flag, American Nightmare, The Bouncing Souls ja Beastie Boys.
Frank oppi omien sanojensa mukaan soittamaan kitaraa imitoimalla Green Dayn laulajaa, Billie Joe Armstrongia.


title: Frank Iero

text: Frank on kasvissyöjä.


title: Frank Iero

text:
Iero ja Jamia Nestor vihittiin maaliskuussa 2008 ja maaliskuussa 2010 Iero ilmoitti parin odottavan kaksosia. Syyskuussa Jamia synnytti kaksostytöt Cherryn ja Lilyn.
Frank ja Jamia saivat heidän ensimmäisen poikavauvansa, Miles Ieron, seitsemäs huhtikuuta 2012.


title: Frank Iero

text:
Iero nauttii kirjojen lukemisesta, hänen suosikkikirjansa ovat Harry Potterit.
Frankin lempielokuvia ovat Tim Burtonin Nightmare Before Christmas, Rushmore ja Teksasin moottorisahamurhaaja.


title: Frank Iero

text: Hän pitää koirista ja omistaa niitä itsekin omien sanojensa mukaan 7 tai 8. (Frankiltä kysyttiin YleX:n haastattelussa hänen koiriensa lukumäärää, ja hän vastasi kysymykseen: "probably seven or eight".)


title: Frank Iero

text: Frankilla on voimakas ahtaanpaikankammo, mutta silti hänet tungettiin kaappiin My Chemical Romancen "I'm Not Okay (I Promise)" -musiikkivideossa, josta hän pelästyttää pahaa-aavistamattoman opiskelijatytön.


title: Frank Iero

text:
Frankilla on runsaasti tatuointeja: Hänen sormiinsa on tatuoitu "HALLOWEEN" sekä "BOOKWØRM", ja muita tatuointeja ovat muun muassa selkään tatuoitu halloween-kurpitsa (ensimmäinen tatuointi, jonka hän otti 18. syntymäpäivänään), "Keep the Faith" yläselässä, kirjaimet "N.J." huulen sisäpuolella lyhenteenä New Jerseystä, ankkuri ja sama kirjainlyhenne N.J. käsivarressa, "I wish I were a ghost" -teksti oikean ranteen ympärillä, kyyhkyt vasemmalla ja oikealla, hieman rintakehän alapuolella ja niiden kanssa teksti "Search And Destroy" sekä skorpioni hänen niskansa oikealla puolella.
Vasemmassa hauiksessa Frankilla on nuoruuskuva isoisästään, jossa tämä soittaa rumpuja. Tatuoinnin on tehnyt La Inkistä tutuksi tullut Kat Von D.


title: Ryhmä Sihvo

text: Ryhmä Sihvo oli suomalainen jalkaväkirykmentti Talvisodassa. Se perustettiin helmikuun lopulla 1940 ja ryhmän muodosti vahvennettu 4. prikaati ja sen komentajana toimi prikaatinkomentaja eversti Jussi Sihvo. Ryhmä Sihvo ja 1. divisioona muodostivat I armeijakunnan.


title: Ryhmä Sihvo

text: Ryhmä Sihvo vastasi Taka-asemassa linjan Noskuanselkä–Kaltavesi–Vuoksi puolustuksesta perustamisestaan talvisodan loppuun asti. Sen puolustusalue (joka oli likimäärin 10 kilometriä pitkä) oli jaettu kolmeen lohkoon: Noskuan, Kalttoveden ja Laitsalmen lohkoihin. Neuvostoliiton 23. armeijakunta hyökkäsi Ryhmä Sihvon vastuualueella painopisteenään Noskuanselän alue. Sodan lopussa suomalaiset pitivät taka-asemaa lähes täydellisesti hallussaan,mutta prikaati oli luhistumaisillaan äärimmäisen kovassa paineessa kuten muutkin suomalaisjoukot, vain Noskuanselällä oli noin 0,5-kilometrinen sisäänmurto.


title: Ryhmä Sihvo

text:
Ryhmä Sihvon joukko-osastot ja taisteluvahvuudet 13. maaliskuuta 1940:
4. prikaatiin kuuluivat Erillinen pataljoona 4, Jalkaväkirykmentti 5:n III pataljoona (III/JR5), Erillinen pataljoona 5 ja Kevyt osasto 2.


title: Taipaleentakaiset tšuudit

text: Taipaleentakaiset tšuudit () olivat oletettavasti Vienanjoen vesistön alueella, lähinnä nykyisellä Arkangelin alueella vedenjakajan eli taipaleen takana asuneita muinaisia ihmisiä, joista käytettiin tätä nimeä venäläisissä kronikoissa. "Nestorin kronikassa" taipaleentakaiset tšuudit mainitaan niiden kansojen joukossa, jotka ovat kuuluneet Venäjän yhteyteen sen alusta alkaen. Ilmeisesti samaan väestöön viitataan skandinaavisessa kirjallisessa traditiossa nimellä bjarmit.


title: Taipaleentakaiset tšuudit

text: Keskeinen keino taipaleentakaisten tšuudien historian selvittelyssä on ollut paikannimitutkimus. Sen avulla on voitu osoittaa, että Pohjois-Venäjällä on puhuttu itämerensuomalaisia kieliä. Onkin syytä olettaa, että myös taipaleentakaisten tšuudien puhuma kieli tai kielet ovat lukeutuneet näihin. Pohjois-Venäjän historiallisista lähteistä tunnetaan lukuisia kansallisuudennimityksiä, joista taipaleentakaiset tšuudit on vain yksi, joskin tunnetuin. Ilmeisesti alueen etninen koostumus ennen venäläistymistä oli monimutkainen, vaikkakin lähes kaikki alueella puhutut kielet lienevät kuuluneet suomalais-ugrilaisiin kieliin. Paikannimiin kohdistuneessa tutkimuksessa on käynyt ilmi, että osa näistä kielistä on muistuttanut karjalaa ja osa viroa.


title: Taipaleentakaiset tšuudit

text: Taipaleentakaiset tšuudit siirtyivät venäjänkielisiksi mahdollisesti 1600-luvun aikana, mutta tšuudeiksi identifioitui alueen väestöä vielä 1800- ja 1900-luvuilla.


title: Volkskammer

text: Volkskammer ("Kansankamari") oli Saksan demokraattisen tasavallan "de jure" -lainsäädäntöelin. Sen perustamisesta vuonna 1949 lähtien vuoden 1990 vapaisiin vaaleihin saakka kaikki parlamentin jäsenet valittiin Sosialistisen yhtenäisyyspuolueen hallitsemalta yhteislistalta nimeltään "Kansallinen rintama".


title: Volkskammer

text: Vaikka Itä-Saksan poliittinen järjestelmä näytti monipuoluejärjestelmältä, kaikki oppositiopuolueet olivat tosiasiallisesti SED:n ohjauksessa. Muita puolueita kuin SED:tä kutsuttiin nimellä blokkipuolueet. Parlamentissa oli paikkoja myös erilaisilla SED:n kanssa yhteistyötä tehneillä kansalaisjärjestöillä, kuten nuorisoliitto Freie Deutsche Jugendilla.


title: Volkskammer

text: Paperilla Volkskammerilla oli valtaa, koska se nimitti maan hallituksen. Käytännössä parlamentti toimi kuitenkin pelkästään SED-puolueen päätösten laillistajana. Ainoa kerta, kun parlamentti ennen vuoden 1989 tapahtumia osoitti vastustusta SED:n päätöksille, oli 9. maaliskuuta 1972, kun 14 CDU:n 52 kansanedustajasta vastusti aborttilain uudistamista. Kansankamarin hyväksymässä uudessa aborttilaissa raskaudenkeskeytys sallittiin 12. raskausviikkoon asti ilman erityistä syytä. Lakia vastaan äänestäneen kristillisdemokraatit torjuivat sen kristilliseen uskoonsa vedoten. Ei-äänillä (ja muutamalla tyhjällä äänellä) ei ollut merkitystä lain läpimenon kannalta, mutta äänestys antoi maailmalle (virheellisen) kuvan aidosti moniäänisestä ja keskustelevasta parlamentista.


title: Volkskammer

text: Parlamentin koostumus vuosina 1981–1986 oli seuraavanlainen:


title: Volkskammer

text: Vuonna 1976 Volkskammer muutti sitä varten rakennettuihin tiloihin Marx-Engels-Platzilla (nykyään alkuperäisellä nimellään Schloßplatz), Tasavallan palatsiin.


title: Volkskammer

text: Volkskammerin puhemies oli myös maan valtionpäämies.


title: Taisho 96

text: Taisho 96 () on vuonna 1936 valmistukseen otettu japanilainen pikakivääri, joka oli Japanin keisarillisen armeijan käytössä toisessa maailmansodassa.


title: Taisho 96

text: Taisho 96:n erikoisuuksia ovat aseen toimintamekanismin vaatiman patruunan öljyämissysteemin sisältävä lipas. Aseen piippu oli helposti vaihdettavissa, mikä paransi jatkuvan tulitoiminnan mahdollisuutta. Ase oli varusteltu kantokahvalla ja hyvin tunnusomaisella kiväärinperä-pistoolikahva yhdistelmällä. Aseeseen voitiin kiinnittää myös pistin. Syynä tälle varusteelle oli Japanin armeijan tapa nopeaan jalkaväkirynnäkköön, jolloin aseisiin kiinnitettiin pistimet. Myös tulitukimiesten odotettiin rynnäköivän, vaikka aseensa painosta johtuen pk-mies ei edes kyennyt kunnolla juoksemaan, vaan oli pystyyn noustuaan ihanteellinen maali vihollissotilaille.


title: Taisho 96

text: Taisho 99 oli kevyesti uudistettu malli Taisho 36 -pikakivääristä, jonka valmistus aloitettiin vuonna 1937. Tulinopeutta oli nostettu 850 laukaukseen minuutissa ja pituus kasvoi 1,181 metriin. Sen pysäytysvoimaa lisäsivät 7,7 mm kaaliperin (7,7x58 Arisaka) patruunat. Aseessa oli myös uusi säädettävä sulkuväli, ja uuden patruunan kanssa ne tekivät patruunoiden voitelemisen tarpeettomaksi. Japanilaiset jättivät suuria määriä näitä pikakivääreitä Kiinaan ja Kiinan kansantasavalta otti monet näistä talteen ja muunsi ne käyttämään venäläistä 7,62x54R-patruunaa.


title: Aksel Lund Svindal

text:
Aksel Lund Svindal (s. 26. joulukuuta 1982 Lørenskog, Norja) on norjalainen alppihiihtäjä. Hän on olympiavoittaja, maailmanmestari ja maailmancupin kokonaiskilpailun voittaja.
Svindal kilpailee kaikissa alppihiihdon olympialajeissa, mutta erityisesti häntä pidetään vauhtilajispesialistina (supersuurpujottelu ja syöksylasku), mistä todisteena ovat syöksylaskun olympiavoitto 2018, maailmanmestaruus vuosina 2007 ja 2013, supersuurpujottelun olympiavoitto 2010, syöksylaskun maailmancupin voitto 2012–2013 ja 2013–2014 sekä supersuurpujottelun maailmancupvoitot kausilla 2005–2006, 2008–2009, 2011–2012, 2012–2013 ja 2013–2014. Hän voitti myös suurpujottelun maailmanmestaruuden ja maailmancupin vuonna 2007 sekä maailmancupin kokonaiskilpailun ja alppiyhdistetyn cupin samalla kaudella. Kaudella 2008–2009 hän voitti toistamiseen maailmancupin kokonaiskilpailun.


title: Aksel Lund Svindal

text: Kauden 2007–2008 maailmancupin neljässä ensimmäisessä kilpailussaan Svindal saavutti kaksi voittoa. Harjoituslaskussaan Beaver Creekissa 27. marraskuuta 2007 hän kaatui pahoin, eikä hän enää kilpaillut tuona talvena. Vuotta myöhemmin hän voitti syöksylaskun ja supersuurpujottelun maailmancup-osakilpailut samassa rinteessä.


title: Aksel Lund Svindal

text: Vancouverin olympialaisissa 2010 Svindal saavutti ensin hopeaa syöksylaskussa ja sitten kultaa super-G:ssä. Suurpujottelussa hän oli pronssilla. Garmisch-Partenkirchenin MM-kilpailuissa 2011 hän voitti superalppiyhdistetyn maailmanmestaruuden. Schladmingin MM-kilpailuissa 2013 hän saavutti kultaa syöksylaskussa ja pronssia supersuurpujottelussa.


title: Aksel Lund Svindal

text: Svindal loukkaantui ennen kauden 2014–2015 alkamista ja oli koko kauden sivussa. Hän osallistui kuitenkin Vailin / Beaver Creekin MM-kilpailuihin 2015, jossa saavutti kuutossijat supersuurpujottelussa sekä syöksylaskussa. Seuraavalla kaudella hän johti maailmancupin kokonaiskilpailua, mutta joutui lopettamaan kauden kesken katkaistuaan oikean polven eturistisiteen Kitzbühelin syöksylaskussa sattuneessa pahassa kaatumisessa. Kausi 2016–2017 jäi kesken joulukuussa hänen loukattuaan polvensa Val Gardenan syöksylaskussa.


title: Aksel Lund Svindal

text: Svindal voitti Pyeongchangin olympialaisissa 2018 kultaa syöksylaskussa ja oli viides supersuurpujottelussa.


title: Aksel Lund Svindal

text: Svindal seurusteli aiemmin yhdysvaltalaisen alppihiihtäjä Julia Mancuson kanssa.


title: Alueliitos

text: Alueliitoksella tarkoitetaan sitä, että hallinnollisesta alueesta liitetään osa viereiseen hallinnolliseen alueeseen. Alue voidaan liittää toiseen alueeseen myös kokonaan.


title: Alueliitos

text: Kunnallisten alueliitosten tapauksessa jonkin kunnan koko alueen liittämisestä yhteen tai useampaan muuhun kuntaan käytetään nimitystä kuntaliitos. Liitettäessä vain osia jostakin kunnasta toiseen kuntaan, kysessä on osakuntaliitos.


title: Vantaan Energia

text: Vantaan Energia Oy on vuonna 1910 perustettu energiayhtiö. Kotipaikkaansa Vantaalla pitävästä yhtiöstä Vantaan kaupunki omistaa 60 % ja Helsingin kaupunki 40 %. Vantaan Energia tuottaa ja myy sähköä ja kaukolämpöä. Lisäksi se tarjoaa maakaasua teollisuuden tarpeisiin. Vantaan Energian pääkonttori sijaitsee Tikkurilassa, ja se tuottaa kaukolämpönsä ja sähkönsä pääosin Martinlaakson voimalaitoksessa ja Ojangon Långmossebergenin jätevoimalaitoksessa.


title: Vantaan Energia

text: Malmin Sähkölaitos Oy:n perustava yhtiökokous pidettiin Helsingin Seurahuoneella (nykyinen kaupungintalo) 2.9.1910. Vuonna 1965 Malmin Sähkölaitos Oy:n nimi muuttui Helsingin Ympäristön Sähkölaitos Oy:ksi. Vuonna 1970 Helsingin Ympäristön Sähkölaitos Oy siirtyi kokonaan Helsingin maalaiskunnan/Vantaan kauppalan omistukseen. Vuonna 1972 uusi toimitalo valmistui Vantaan Tikkurilaan ja yhtiön nimi vaihtui Vantaan Sähkölaitos Oy:ksi vuoden 1973 alusta. Vuonna 1996 yhtiön nimeksi tuli Vantaan Energia Oy.


title: Vantaan Energia

text: Suurin osa Vantaan Energian tuottamasta sähköstä ja kaukolämmöstä syntyy yhteistuotantona. Yhteistuotannossa saavutetaan parempi kokonaishyötysuhde kuin erillistuotannossa, lisäksi päästöjä syntyy vähemmän.


title: Vantaan Energia

text: Yhtiö tuotti sähköä Martinlaakson voimalaitoksella vuonna 2012 yhteensä 601 GWh. Itse tuotetusta tai muualta hankitusta sähköenergiasta 54,2 % oli peräisin fossiilisista polttoaineista ja turpeesta ja 32,7 % uusiutuvista energialähteistä. 13,1 % sähköstä oli ydinvoimalla tuotettua.


title: Vantaan Energia

text: Vantaan Energia aloitti kaukolämpötoimintansa vuonna 1969. Tällä hetkellä lähes 80 prosenttia Vantaan asukkaista asuu kaukolämmitetyissä taloissa. Kaukolämpö tuotetaan pääasiassa yhtiön Martinlaakson voimalaitoksessa yhteistuotannossa sähkön kanssa. Voimalaitos käyttää pääpolttoaineina maakaasua ja kivihiiltä. Kaukolämpöputkistoa yhtiöllä on yhteensä 491 kilometriä (31.12.2012). Vantaan Energian kaukolämpöverkot ovat yhdistetty Rajatorpassa ja Kuninkaalassa Helsingin Energian kaukolämpöverkkoon sekä Leppäkorvessa Keravan Energian kaukolämpöverkkoon. Martinlaakson voimalaitoksella kaukolämpö tuotetaan yhdessä sähkön kanssa. Yhteistuotannossa voimalaitoksen polttoaineen energiasta saadaan hyödynnetyksi parhaimmillaan yli 90 prosenttia. Kaukolämpöä tuotetaan Martinlaakson voimalan lisäksi myös lämpökeskuksesta, jotka sijaitsevat Hakunilassa, Koivukylässä, Metsolassa, Seutulassa, Hakkilassa (Maarinkunnas) ja lentokentällä. Lisäksi uusi lämpökeskus on tulossa Varistoon. Lämpökeskusten pääpolttoaine on maakaasu ja hyötysuhde on yli 90 prosenttia.


title: Vantaan Energia

text: Vantaan Energia rakensi vuosina 2011–2014 Itä-Vantaan Ojangolle Vantaan jätevoimalan Kehä III:n ja Porvoonväylän risteyksessä olevalle tontille. Jätevoimalan koekäyttö alkoi maaliskuussa 2014, jolloin ensimmäiset jäte-erät paloivat. Käyttöön se vihittiin 17.9.2014.


title: Vantaan Energia

text: Jätevoimala tuottaa sähköä 600 GWh ja lämpöä 920 GWh vuodessa. Polttoaineena käytetään Helsingin seudun ympäristöpalvelujen ja Rosk’n Roll Oy:n sinne toimittamaa lajiteltua sekäjätettä. Apupolttoaineena käytetään maakaasua, jolla lisätään energiatehokkuutta.


title: Vantaan Energia

text: Lisääksi osuuksia muissa energiantuotantoyhtiössä


title: Grease (elokuva)

text: Grease on vuonna 1978 ensi-iltansa saanut Randal Kleiserin ohjaama elokuva, joka perustuu Jim Jacobsin ja Warren Caseyn käsikirjoittamaan samannimiseen musikaaliin. Pääosia esittävät "Saturday Night Fever – lauantai-illan huumaa" -elokuvan myötä tähdeksi noussut John Travolta sekä laulajana paremmin tunnettu Olivia Newton-John.


title: Grease (elokuva)

text: Elokuva kertoo 1950-luvun lukiolaiselämästä. Tapahtumapaikkana on Rydellin koulu Chicagosta. Sandy ja Danny tapaavat toisensa kesälomalla ja rakastuvat toisiinsa heti. Kun kesäloma loppuu, he joutuvat eroamaan toisistaan. Sandy nimittäin asuu Australiassa ja Danny Chicagossa. Sandyn suunnitelmat muuttuvat ja hän muuttaa itse Chicagoon. Selviää, että Danny ja Sandy ovat samassa koulussa. Danny on kovis, joka johtaa T-Birds-jengiä. Sandy puolestaan pitää koulusta ja urheilusta, vaikka onkin itse surkea siinä. Sandy pyrkii Pink Ladies -jengiin, mutta ongelmana on, että hänen tulisi alkaa juoda alkoholia ja polttaa tupakkaa. Sandy nolaa itsensä, joten Danny häpeää häntä ja kaikki Dannyn kaverit pilkkaavat Sandyä. Heille tuleekin mutkia suhteeseensa. Sandyn on muututtava kovikseksi, jotta kaikki olisivat tyytyväisiä.


title: Grease (elokuva)

text:
"Grease" sisältää paljon alkuperäisiä kappaleita musikaalista, mutta suurimmat hitit, kuten Travoltan ja Newton-Johnin duetto ”You're The One That I Want”, Newton-Johnin ”Hopelessly Devoted To You” ja Frankie Vallin esittämä tunnussävel ”Grease” sävellettiin elokuvaa varten.
"Video-oppaassa" vuodelta 1994 Asko Alanen pitää "Greasea" vilkkaasti ja hauskasti liikkuvana popparodiana. Hän antoi elokuvalle neljä tähteä viidestä, mikä vastaa sanallista arviota ”erinomainen”.


title: Peiteväri

text: Peiteväri voi tarkoittaa:


title: Mr Velcro Fastener

text: Mr Velcro Fastener on Turusta lähtöisin oleva elektroa tuottava duo, jonka muodostavat Tatu Metsätähti (s. 1977, alias Mesak) ja Tatu Peltonen (s. 1977, alias Ted Field).


title: Mr Velcro Fastener

text: Kaksikko tapasi toisensa koulussa ja he alkoivat yhdessä tehdä musiikkia 1990-luvun alkupuolella. Projektinsa he nimesivät Mr Velcro Fasteneriksi 1997, samana vuonna, jolloin he perustivat oman studionsa Miletosin. Mr Velcro Fastener julkaisi ensimmäisen EP:nsä "Wad" 1998 oman levy-yhtiönsä "Tie Entertainment"in kautta. Tuotos sai hyviä arvioita maailmalla, ja pian sen jälkeen kaksikko julkaisi toisen EP:nsä "Robots 4 Life".


title: Mr Velcro Fastener

text: Saksalainen levy-yhtiö "i220 Music" julkaisi 1999 Mr Velcro Fastenerin debyyttialbumin "Lucky Bastards Living Up North". Vuoden 1999 lopulla duo kierteli keikoilla Keski-Euroopassa ja julkaisi EP:n "Which Scenario?". Vuonna 2000 kaksikko julkaisi vinyylit "Electric Appliances Remixes" ja suositun "Who's Gonna Bend". Samoihin aikoihin suositut brittiläiset DJ:t kuten Pete Tong ja Dave Clarke soittivat Mr Velcro Fastenerin kappaleita. Kaksikko julkaisi vuosina 2001 ja 2002 "Otherside"-vinyylit, joista koostettiin myös samanniminen albumi (2002). Vuonna 2003 Mr Velcro Fastener julkaisi retrospektiivisen albumin "Thales of Miletos", joka esitteli aiemmin julkaisematonta materiaalia vuosilta 1993–1996 ennen Mr Velcro Fasteneria. Brittiläinen levy-yhtiö Electrix Records julkaisi 12" vinyylit "Velcropopvichy" (2003) ja "Gone Mad" (2005). Vuonna 2005 kaksikko julkaisi myös 12" vinyylin "The Flock" oman Stars-Music -levy-yhtiönsä kautta. Helmikuussa 2006 Mr Velcro Fastener julkaisi toistaiseksi viimeisimmän albuminsa "Telemacho" ja myöhemmin samaisena vuonna vinyylin "Čapek".


title: Mr Velcro Fastener

text: Mr Velcro Fastener on myös remiksannut monia artisteja, kuten saksalaista Hardflooria ja suomalaisia Giant Robotia ja Fu-Touristia.


title: Piippuköynnös

text: Piippuköynnös eli lännenpiippuköynnös ("Aristolochia macrophylla") on puutarhojen koristeköynnös, joka suurten lehtiensä ja nopean kasvunsa ansiosta sopii hyvin seinää peittäväksi kasvustoksi kosteahkoon ja ravinteikkaaseen maahan varjoisalla paikalla. Koristearvo on isoissa tummanvihreissä lehdissä, sillä kukat ovat pienet ja jäävät yleensä lehtien peittoon. Piippuköynnös menestyy Etelä- ja Keski-Suomessa.


title: Piippuköynnös

text: Piippuköynnös kasvaa 7 metriä pitkäksi. Sitä suositellaan aurinkoisiin ja puolivarjoisiin kasvupaikkoihin.


title: Ewout Holst

text: Ewout Holst (s. 8. lokakuuta 1978 Haag, Etelä-Hollanti), on entinen alankomaalainen uimari, joka osallistui kotimaansa joukkueessa vuoden 2000 kesäolympialaisissa 4 × 100 metrin vapaauintiviestiin. Joukkue, jonka muut jäsenet olivat Mark Veens, Dennis Rijnbeek ja Johan Kenkhuis, diskvalifioitiin alkuerässään. Holstin ensimmäinen esiintyminen aikuisten tasolla tapahtui vuoden 1998 lyhyen radan EM-kilpailuissa Sheffieldissä. Hän lopetti uransa vuoden 2004 pitkän radan EM-kilpailuiden jälkeen.


title: Cochisen piirikunta

text: Cochisen piirikunta () on piirikunta Arizonassa, Yhdysvalloissa. Vuoden 2010 väestönlaskennassa piirikunnan asukasluku oli 131 346. Piirikunnan hallinnollinen keskus on Bisbeen kaupunki.


title: Cochisen piirikunta

text: Cochisen piirikunta muodostettiin 3. tammikuuta 1881 osasta itäistä Piman piirikuntaa.


title: Cochisen piirikunta

text: Vuoden 2010 väestönlaskennassa piirikunnassa oli 131 346 asukasta, 50 865 taloutta, ja 33 653 perhettä. Talouksien keskimääräinen koko oli 2,46 henkilöä ja perheiden 3,02 henkilöä.


title: Cochisen piirikunta

text:
Cochisessa asuvien ikä prosentteina vuonna 2000:
Väestön mediaani-ikä oli 37 vuotta. 100 naista kohden Cochisessa oli 101,6 miestä.


title: Coconinon piirikunta

text: Coconinon piirikunta () on piirikunta Arizonassa, Yhdysvalloissa. Vuoden 2010 väestönlaskennassa piirikunnan asukasluku oli 134 421. Piirikunnan hallinnollinen keskus on Flagstaffin kaupunki.


title: Coconinon piirikunta

text: Vuoden 2010 väestönlaskennassa piirikunnassa oli 134 421 asukasta, 46 711 taloutta ja 29 656 perhettä. Talouksien keskimääräinen koko oli 2,69 henkilöä ja perheiden 3,26 henkilöä.


title: Coconinon piirikunta

text:
Coconinossa asuvien ikä prosentteina vuonna 2000:
Väestön mediaani-ikä oli 30 vuotta. 100 naista kohden Coconinossa oli 99,7 miestä.


title: Martine Janssen

text: Martine Stephanie Janssen (s. 16. kesäkuuta 1977, Rheden, Gelderland), on entinen alankomaalainen uimari, joka osallistui kotimaansa riveissä kesäolympialaisiin 1992. Siellä hän osallistui 100 metrin rintauintiin (aika 1.15,10, 34. sija) ja 200 metrin rintauintiin (aika 2.41,48, 31. sija).


title: Eva Angelina

text: Eva Angelina tai Angelina Del Mar (s. 14. maaliskuuta 1985 Orangen piirikunta, Kalifornia) on yhdysvaltalainen pornonäyttelijä. Hänellä on kiinalaisia, irlantilaisia, englantilaisia ja kuubalaisia sukujuuria.


title: Eva Angelina

text: Angelina kävi high schoolia Tustinissa, Orangen piirikunnan kaupungissa. Hän aloitti pornouransa vuonna 2003, kolme kuukautta 18. syntymäpäivänsä jälkeen. Hän on kertonut olleensa niin innoissaan pornosta, että oli alkanut tehdä kotitekoisia pornovideoita jo 13 vuoden iässä. Uransa aikana hän on suurennuttanut rintansa 34A:sta 34D:hen.


title: Eva Angelina

text: Angelina piti taukoa vuoden 2004 toukokuun ja marraskuun välillä opiskellessaan ja työskennellessään Macaroni Grillillä Valenciassa, Kaliforniassa. Hän palasi pornouralleen poikaystävänsä tehtyä itsemurhan 7. marraskuuta 2004.


title: Eva Angelina

text: Eva Angelinalla on tatuointeja niskassa, oikean jalan nilkassa ja alaselässä. Eva on myös tunnettu sydämen muotoisesta merkistä rinnassaan.


title: Eva Angelina

text: Hänen ”tunnusmerkkinsä” on silmälasit, joita hän pitää lähes jokaisessa kohtauksessa, jossa itse esiintyy.


title: Eva Angelina

text: Eva Angelina vetäytyi aikuisviihdealalta vuonna 2010.


title: Eva Angelina

text: Angelina on esiintynyt yli 300 elokuvassa, joista muutamia tunnetuimpia:


title: Somalian sisällissota

text: Somalian sisällissota alkoi vuonna 1988. Sotaa kävivät "Somalian pelastuksen demokraattisen rintaman" (SSDF) ja Somalian hallitsijan, Siad Barren joukot. SSDF:n tarkoituksena oli syrjäyttää Siad Barre vallasta, mutta levottomuudet ovat jatkuneet myös Barren syrjäyttämisen jälkeen.


title: Somalian sisällissota

text: Sisällissotaa voidaan tarkastella myös Somalian klaanien välisenä konfliktina. Barre suosi kolmea klaania (Marehan, Ogadee, Dulbahantee), ja suurimmat sissiliikkeet olivat kumpikin pääosin yhden klaanin perustamia (SSDF Majerteen ja SNM Isaaqin klaanin). Kolmas sissiliike, Yhdistynyt Somalikongressi USC sai tukea Hawiyen klaanilta.


title: Somalian sisällissota

text: Siad Barren hallintoa vastustavista oppositioryhmistä suurimmat olivat "Somalian pelastuksen demokraattinen rintama" (SSDF) jota tuki Majerteen klaani Mudugin alueella Somalian keskiosassa, sekä Somali National Movement (SNM), jota tuli Isaaqin klaani maan pohjoisosassa. Molemmat järjestöt perustettiin 1982, ja ne kävivät sissisotaa Etiopian puolelle perustamistaan tukikohdista käsin.


title: Somalian sisällissota

text: SSDF:n perustamiseen johti vallankaappausyritys vuonna 1978. Joukko armeijan upseereita yritti syöstä Barren vallasta. Vallankaappaus kuitenkin epäonnistui ja 17 vallankaappausta yrittänyttä teloitettiin. Kaappaajat kuuluivat Majerteen klaaniin, joka oli Somalian suurin klaani. Majerteen klaaniin kuuluvia alettiin syrjiä, osa klaaniin kuuluvista ei päässyt yliopistoihin, heitä jätettiin luokalle ja vangittiin ilman syytä. Sortoa vastustamaan syntyi sissiliike SSDF. Koska majerteenit olivat aikaisemmin olleet johtoasemissa, muut klaanit eivät juuri tukeneet heitä kun Siad Barre kääntyi Majerteen klaania vastaan.


title: Somalian sisällissota

text: Somali National Movement (SNM) perustettiin Lontoossa tavoitteenaan Siad Barren kaataminen. Sen johdossa oli ulkomaille paenneita Isaaq-klaanin jäseniä. Sen perustajat kokivat sekä klaanin että sen perinteisen pohjoisen kotiseudun kokevan syrjintää. Barren joukot käyttivät samoja menetelmiä sekä Isaaqin että Majerteenin klaanien kotialueilla: tuhosivat juomavesilähteitä ja laidunmaita ja raiskasivat systemaattisesti naisia.


title: Somalian sisällissota

text: Somalian itsenäistyttyä vuonna 1960 maan olot ovat olleet aina sekavat. Ensimmäinen vallankaappaus tapahtui 1969, kun maakuntamatkalla ollut presidentti Abdirashid Ali Shermarke ammuttiin. Presidentin kuoleman jälkeen syntyi levottomuuksia ja armeija vangitsi hallituksen ja otti maan hallintaansa. Maan johtoon valittiin vanhin kenraali Siad Barre. Mohammed Siad Barre hallitsi maata aina vuoteen 1991 asti.


title: Somalian sisällissota

text: Vallankaappauksen jälkeen Somalia alkoi hivuttautua kohti sosialismia. Siad Barre liitti Somalian vuonna 1974 Arabiliittoon. Arabiliittoon pääseminen oli merkittävää, sillä Somalia oli ensimmäinen ei-arabiankielinen valtio joka otettiin jäseneksi. Samana vuonna Somalia sopi YYA-sopimuksen Neuvostoliiton kanssa. Vaikka ulkopolitiikassa saavutettiin menestyksiä, sisäpolitiikassa oli ongelmia. Siad Barren tiukensi otteitaan, tästä kertoo mm. se että maahan asetettiin ulkonaliikkumiskielto kello 22 jälkeen. Vuosi 1974 oli myös kuivin vuosi maan historiassa.


title: Somalian sisällissota

text: Vaikka Somalia on etnisesti yhtenäinen valtio, somaleita elää Somalian lisäksi Djiboutissa ja Etiopiassa. Djiboutin itsenäistyttyä Somalia pyrki yhdistämään somalit. Somalia aloitti sodan Etiopiaa vastaan liittääkseen Hawdin ja Ogadenin alueet Somaliaan. Sota meni aluksi hyvin, mutta Neuvostoliiton ja Kuuban tuella Etiopia löi Somalian joukot takaisin ja Somalia ajautui taloudelliseen kriisiin. Somaliaan vyöryi 600 000, joidenkin arvioiden jopa miljoona pakolaista. Vain kuukausi Ogadenin sodan jälkeen Majerteen klaani yritti vallankaappausta.


title: Somalian sisällissota

text: Ogadenin sodan seurauksena Somaliassa alettiin panostaa yhä enemmän maanviljelyyn. Somalian ollessa sosialistinen valtio pyrittiin maanviljely sosialisoimaan perustamalla ADG (Agricultural Development Corporation). ADG myi maanviljelijöille viljaa ja osti sen itselleen takaisin hinnalla, jonka se oli itse määrittänyt. Matalat hinnat ja jatkuva inflaatio haittasivat tuotantoa. Pitemmällä aikavälillä tämä johti siihen, että oli kannattavampaa ostaa tuotteet ulkomailta.


title: Somalian sisällissota

text: Siad alkoi keskittää valtaa yhä harvemmille, puhuttiin ns. MOD-koalitiosta. Siihen kuului kolme suurta klaania, Marehanin klaani, joka oli Siadin oma klaani, Ogadeen klaani, Siadin äidin klaani ja Dulbahanteen klaani, Siadin vävyn klaani. Vallan keskittäminen ja taloudellinen tilanne olivat syitä jonka vuoksi syntyi 1989 kolmas sissiliike, Yhdistynyt Somalikongressi eli USC. USC sai tukea Hawiyen klaanilta ja nousi nopeasti Somalian suurimmaksi sissiliikkeeksi. Siad Barre pyrki luomaan eripuraa ja taisteluja sissiliikkeitten välille, näin heikentäen USC:ta.


title: Somalian sisällissota

text: Somalian pohjoisosa liukui koko ajan yhä enemmän pois hallituksen otteesta ja siirtyi SNM-sissiliikkeen hallitsemaksi. Vuoden 1988 loppupuolella Somalian armeija alkoi pommittaa lentokonein pohjoisen suurinta kaupunkia, Hargeisaa.


title: Somalian sisällissota

text: Sissisodan muuttuminen sisällissodaksi olisi voitu estää vielä toukokuussa 1990. Silloin 114 somalivaikuttajaa kirjoitti ns. Mogadishun manifestin. Kirjeessä pyydettiin hallitusta eroamaan ja lopettamaan sota sekä järjestämään vapaat vaalit jossa puolueet olisivat sallittuja. Manifestin seurauksena hallitus vangitsi 45 kirjeen kirjoittajaa. Kesällä sota kiihtyi ja vain Mogadishu sekä Gedonin maakunta olivat hallituksen hallinnassa. Kiihtynyt sota pakotti ihmisiä muuttamaan maasta. Syksyllä taistelut kiihtyivät ja Mogadishun esikaupunkeja pommitettiin raketinheittimillä. Tammikuussa kapinalliset etenivät Mogadishuun ja valloittivat sen. Siad Barren luultiin olevan siellä, mutta hän onnistui pakenemaan Gedoniin.


title: Somalian sisällissota

text: Barren kadottua maahan järjestettiin uusi hätätilahallitus jonka johtoon valittiin Ali Mahdi Mohamed. Maa jakaantui jälleen kahtia, niihin jotka kannattivat USC:in valitsemaa hallitusta ja niihin jotka olivat hallitusta vastaan. Somalian pohjoisosa julistautui omaksi valtioksi nimellä Somalimaa. Yksikään valtio ei ole tunnustanut Somalimaata. Kansa jakaantui kahtia Mohamed Farrah Aididin joukkoihin, jotka vaativat uusia vaaleja, ja Ali Mahdi Mohamedin joukkoihin. Molemmilla oli tukenaan puolet USC:in joukoista. Somalian tulevaisuudesta alettiin taistella myös Mogadishussa. Tuloksena oli tasapeli.


title: Somalian sisällissota

text: Yhdistyneet kansakunnat julisti Somaliaan asevientikiellon tammikuussa 1992. YK aloitti UNOSOM-rauhanturvaoperaation 1992, ensimmäiset aseettomat tarkkailijat saapuivat pääkaupunkiin huhtikuussa, elokuussa operaatioon liitettiin sotilasjoukkoja. Jatkomissio toteutettiin vuosina 1993-1995. YK:n joukot vetäytyivät maaliskuussa 1995, kun niitä vastaan oli tehty useita väkivaltaisia iskuja.


title: Somalian sisällissota

text:
1990-luvun kuluessa käytiin noin kymmenet rauhanneuvottelut turhaan. Vuonna 2000 Djiboutissa käydyt neuvottelut loivat vihdoin optimismia, ja sovittiin siirtymäkauden hallinnosta. Se ei saanut kuitenkaan riittävän laajaa tukea taakseenn.
Vuodesta 2002 alkaen Keniassa käytiin joukko rauhanneuvotteluja, joiden seurauksena maahan muodostettiin Somalian siirtymäkauden hallitus. Abdullahi Yusuf Ahmed (SSDF:n entinen johtaja) valittiin sen presidentiksi, ja siirtymäkauden parlamentti valittiin vuonna 2004. Hallinto toimi aluksi Keniasta käsin, sillä Mogadishussa oli liian levotonta. Myös joulukuun 2004 tsunami tuhosi infrastruktuuria. Vuonna 2006 siirtymäkauden parlamentti kokoontui Baidoassa Somalian puolella.


title: Somalian sisällissota

text: Vuoden 2006 aikana Islamilaisten oikeusistuinten liitto valtasi Mogadishun ja uhkasi väliaikaisen hallituksen asemaa. Etiopian joukot liittyivät Somalian väliaikaisen hallituksen puolelle. Abdullahi Yusuf saapui Somalian pääkaupunkiin Mogadishuun ensimmäisen kerran 8. tammikuuta 2007 islamistien paettua Etiopian ja väliaikaisen hallituksen joukkoja.


title: Gilan piirikunta

text: Gilan piirikunta () on piirikunta Arizonassa, Yhdysvalloissa. Vuoden 2010 väestönlaskennassa piirikunnan asukasluku oli 53 597, ja pinta-alaltaan se on 12 421 neliökilometriä. Piirikunnan hallinnollinen keskus on Globen kaupunki.


title: Gilan piirikunta

text: Fort Apachen ja San Carlosin intiaanireservaatit sijaitsevat osittain Gilan piirikunnassa.


title: Gilan piirikunta

text: Gilan piirikunta muodostettiin 8. helmikuuta 1881 osista Maricopan ja Pinalin piirikuntia. Vuotta myöhemmin piirikunnan rajaa siirrettiin itään päin San Carlos -joelle kansan anomuksesta. Piirikunnan alkuperäinen hallinnollinen keskus oli Globe City -nimellä tunnettu kaivosyhteisö, nykyinen Globe.


title: SKS:n arkisto

text: SKS:n arkisto (ent. Kansanrunousarkisto ja Kirjallisuusarkisto) on suomalaisen perinteentutkimuksen ja kirjallisen kulttuurin arkisto, joka kartuttaa perinteen ja nykykulttuurin sekä kirjallisuuden- ja kirjallisuushistorian kokoelmia ja huolehtii niiden käytettävyydestä. Arkisto palvelee tutkijoita, laitoksia, tiedotusvälineitä ja muita arkiston käyttäjiä ja toimii yhteistyössä alansa koti- ja ulkomaisten laitosten ja järjestöjen kanssa. Arkisto kerää perinne- ja muistitietoaineistoja esimerkiksi järjestämällä valtakunnallisia perinnekeruita. Arkiston kokoelmat ovat pääosin vapaasti käytettävissä. Arkisto on osa Suomalaisen Kirjallisuuden Seuraa.


title: Formula 1 -kausi 1989

text: Kausi 1989 oli historian 40. FIA:n Formula 1 -kausi. Kausi alkoi 26. maaliskuuta ja päättyi 5.11. 16 osakilpailun jälkeen. Kuljettajien mestaruuden voitti Alain Prost ja valmistajien McLaren-Honda.


title: Formula 1 -kausi 1989

text: McLaren -kuljettajat Prost ja Ayrton Senna taistelivat edellisen kauden tapaan maailmanmestaruudesta. Kausi muistetaan erityisesti MM-sarjan ratkaisseessa Japanin Grand Prix'ssa tapahtuneesta Prostin ja Sennan välisestä kolarista. Etu oli Prostin puolella, sillä hän oli MM-sarjassa Sennan edellä. Hänellä oli mahdollisuus varmistaa mestaruus, mikäli Senna jäisi ilman pisteitä.


title: Formula 1 -kausi 1989

text: Kolarin jälkeen Prost nousi ulos autostaan, kun taas Senna pääsi jatkamaan matkaansa ja ajoi lopulta kilpailun voittoon. Senna kuitenkin diskattiin kilpailun lopputuloksissa, koska hän oli kolarin jälkeen joutunut oikaisemaan shikaanin, ja Prost voitti uransa kolmannen maailmanmestaruuden.


title: Formula 1 -kausi 1989

text: McLaren-tallikaverien välit huononivat kauden aikana merkittävästi. Prost päättikin kauden jälkeen vaihtaa tallia ja siirtyi McLarenilta Ferrarille.


title: Kaarlo

text:
Kaarlo on suomalainen miehen nimi. Kaarlo, Kaarle ja Kalle ovat suomalaisia muotoja alkuaan vapaata talonpoikaista miestä tarkoittavasta germaanisesta sanasta "charal"
, joka on toiminut etunimenä jo varhain. Kaarlen, Kaarlon ja Kallen nimipäivä on 28. tammikuuta.


title: Kaarlo

text: Väestörekisterikeskuksen mukaan nimi Kaarlo on Suomessa annettu vuoden 2009 loppuun mennessä 26 426 miehelle ja alle 15 naiselle.


title: Seppo Simola (viestintäjohtaja)

text: Seppo Simola (s. 1954 Helsinki) on teologian maisteri ja työskenteli Helsingin evankelis-luterilaisen seurakuntayhtymän viestintäjohtajana ja seurakuntayhtymän julkaiseman Kirkko ja Kaupunki -lehden päätoimittajana vuodesta 1991 vuoden 2016 loppuun. Vuoden vaihteessa päätoimittajan vakanssin ottaa harteilleen pappina ja kirjailijana tunnettu Jaakko Heinimäki. Simola itse jatkaa vielä reilun vuoden verran osa-aikaisena viestintäjohtajana ennen lopullista eläköitymistään.


title: Seppo Simola (viestintäjohtaja)

text: Simola on tunnettu hyvin liberaaleista teologisista näkemyksistään. Hän on kritisoinut voimakkaasti naispappeuden vastustajien toimintaa kirkossa, sekä ottanut kantaa seksuaalivähemmistöjen oikeuksien puolesta.


title: Seppo Simola (viestintäjohtaja)

text: Simola sai vuonna 2006 Suomen Kuvalehden journalistipalkinnon rinnalla jaetun kunniamaininnan korkean luokan journalismista, itsenäisestä ajattelusta ja rohkeista kirjoituksista. Yksi hänen tunnetuimmista pääkirjoituksistaan: "Kaikkien iltalypsyjen äiti" (20.4.1994) ruoti suorin sanoin suomalaista maatalouspolitiikkaa ja erityisesti tuolloin hallitusvastuussa olleen Keskustan ministereiden Esko Ahon ja Heikki Haaviston toimintaa.


title: Paizley Adams

text: Paizley Adams (s. 24. joulukuuta 1980, Denver, Colorado) on yhdysvaltalainen pornonäyttelijä. Hänet tunnetaan usein nimellä Cassidey, mitä hän käyttää työskennellessään Vivid Entertainmentille, mutta hänet tunnetaan myös Annie Bunzina sekä Bobbie Adorena. Adams on esiintynyt pornoteollisuuden lisäksi myös Enrique Iglesiasin "Sad Eyes" musiikkivideolla sekä vieraana internetin keskusteluohjelma Tom Green Livessa. Hän asuu nykyään Redondo Beachilla, Kaliforniassa.


title: Paizley Adams

text: Adams meni naimisiin Rocky Bernsteinin kanssa 8. huhtikuuta 2004, mutta pari erosi vuonna 2005. Vuonna 2006 hän liittyi uudestaan Vivid Videosiin ja aikoo julkaista ainakin 12 uutta videota.


title: Sairaan kaunis maailma

text: Sairaan kaunis maailma on vuonna 1997 ensi-iltansa saanut suomalainen draamaelokuva, jonka on ohjannut Jarmo Lampela. Elokuva kertoo kolmesta hajonneissa perheissä kasvaneesta helsinkiläisestä teini-ikäisestä, jotka päätyvät huumekuriireiksi. "Sairaan kaunis maailma" voitti Jussi-palkinnot sarjoista paras elokuva, paras kuvaus (Harri Räty) ja paras leikkaus (Kimmo Taavila).


title: Sairaan kaunis maailma

text: Elokuvan kuvauksessa käytettiin paljon käsivarakuvausta ja räikeitä värisuodattimia. Kirosanan ”vittu” on laskettu esiintyvän elokuvan dialogissa kaikkiaan 358 kertaa. "Sairaan kaunis maailma" oli ensimmäinen suomalainen elokuva, jolle tehtiin oma internet-kotisivu. Elokuussa 1999 siitä tuli myös ensimmäinen internetissä luvallisesti esitetty suomalainen elokuva, kun se esitettiin EastpopNettiTV:n lähetyksessä.


title: Väinö Linnan seura

text: Väinö Linna seura ry on kirjallinen seura. Yhdistys perustettiin Urjalassa Väinö Linnan syntymäpäivänä 20. joulukuuta 1977. Sen toiminnan tarkoituksena on Väinö Linnan henkilöön ja tuotantoon kohdistuvan mielenkiinnon ja harrastuksen herättäminen ja edistäminen, Väinö Linnan elämään ja teoksiin liittyvien muistojen ja muun aineiston kokoaminen ja vaaliminen; Väinö Linnan henkilön ja tuotannon innoittaman ja muun suomalaisen luovan kirjallisuuden ja taiteen tukeminen sekä siihen liittyvän tutkimustoiminnan edistäminen sekä urjalalaisen kulttuurityön tukeminen ja edistäminen. Seurassa on noin 180 jäsentä, ja sen puheenjohtaja on FT, tutkija Outi Oja.


title: Väinö Linnan seura

text: Väinö Linnan seura järjestää Pentinkulman päivät -kirjallisuustapahtumaa Urjalassa yhteistyössä Urjalan kunnan kanssa. Seura järjestää E80-esikoiskirjailijaseminaarin, jossa uusilla esikoiskirjailijoilla on mahdollisuus saada kirjallisuuden ammattilaisilta tietoa kirjailijuudesta ja verkostoitua muiden esikoiskirjansa julkaisseiden seminaarilaisten kanssa. Valtakunnallisen kirjallisuustapahtuman lisäksi seura järjestää nimikkokirjailijansa tuotantoon ja henkiseen perintöön liittyviä tapahtumia yhteistyössä eri toimijoiden kanssa. Väinö Linnan seura kunnioittaa kirjailijan muistoa vuosittain perinteisellä seppeleenlaskutilaisuudella kirjailijan haudalla tämän syntymäpäivänä 20.12. Väinö Linnan seura on mukana kirjailijan mukaan nimetyn kulttuurimatkailureitin kehittämisessä kirjailijan kotimaisemissa Urjalan Honkolan kylässä. Lisäksi seura järjestää jäsenilleen teatterimatkoja ja muuta kulttuuritoimintaa.


title: Väinö Linnan seura

text: Väinö Linnan seura julkaisee Väinö Linnaan ja hänen tuotantoonsa liittyviä teoksia sekä muuhun seuran kirjallisuus- ja kulttuuritoimintaan liittyvää kirjallisuutta.


title: Väinö Linnan seura

text: Seuran julkaisemat teokset sekä sellaiset seuran toimintaan liittyvät teokset, joiden julkaisemista seura on edistänyt:


title: Derek Boogaard

text: Derek Leendert Boogaard (23. kesäkuuta 1982 Saskatoon, Saskatchewan, Kanada – 13. toukokuuta 2011 Minneapolis, Minnesota, Yhdysvallat) oli kanadalainen jääkiekkoilija. Hän pelasi hyökkääjänä. Boogaard oli 201 cm pitkä ja painoi 120 kg, joten hän oli yksi NHL:n kookkaimmista pelaajista. Boogaard pääsi julkisuuteen varsinkin lukuisista jääkiekkotappeluistaan ja kovaotteisesta pelitavastaan. Niiden seurauksena hän sai lempinimensä "The Boogeyman" (), sillä hänen järkälemäinen olemuksensa ja rajut otteensa yhdessä olivat vastustajille konkreettinen pelote.


title: Derek Boogaard

text: Boogaard pääsi kotikaupunkinsa WHL-joukkueen Regina Patsin listoille tapeltuaan neljä kertaa saman ottelun aikana Bantam-liigassa. Hän edusti kolmea eri junioriseuraa, ennen kuin hän siirtyi joulukuussa 2002 ammattilaiseksi ECHL:n Louisiana IceGators -joukkueeseen.


title: Derek Boogaard

text:
Boogaard löydettiin kuolleena kotoaan Minneapolisista 13. toukokuuta 2011. Hän oli menehtynyt alkoholin ja kipulääkkeiden samanaikaiseen käyttöön. Tapausta ei pidetty itsemurhana, vaan sen uskottiin olleen vahinko. Vaikka mitään rikokseen viittaavaa ei alustavassa tutkinnassa tai ruumiinavauksessa ollut ilmennytkään, myös poliisin murharyhmä osallistui tutkintaan. Boogaardin omaiset myöntyivät lahjoittamaan hänen aivonsa tieteelliseen tutkimukseen.
Hän oli kuollessaan vain 28-vuotias.


title: Derek Boogaard

text: Boogaardin kuoleman jälkeen saatiin selville, että hän oli kärsinyt toistuvien päähän kohdistuneiden iskujen vuoksi syntyneestä aivosairaudesta. Vuonna 2013 Boogaardin omaiset haastoivat NHL:n oikeuteen. Haasteessa liigaa pidetään vastuullisena Boogaardin särkylääkeriippuvuudesta sekä tämän aivoihin tulleista vaurioista.


title: Pauli

text: Pauli on suomalainen miehen etunimi. Nimen alkuperä on latinan sana "paulus" eli "nöyrä" tai "pieni". Samaa alkuperää ovat myös nimet Paavo ja Paavali. Pauli on muutamissa maissa käytössä myös sukunimenä.


title: Pauli

text: Vuoden 2016 loppuun mennessä Pauli-nimen on saanut 25 986 suomalaista miestä ja alle 10 naista. Paulin, Paavon ja Paavalin nimipäivä on 25. tammikuuta.Listan henkilöt ovat suomalaisia


title: Formula 1 -kausi 1962

text: Formula 1 -kausi 1962 oli 13. Formula 1 -kausi. Se alkoi 20. toukokuuta ja päättyi 29. joulukuuta 1962 yhdeksän kilpailun jälkeen. Kuljettajien mestaruuden voitti Graham Hill, ja valmistajien mestaruuden BRM.


title: Trois-Rivièresin taistelu

text: Trois-Rivièresin käytiin Kanadassa 8. kesäkuuta 1776 Yhdysvaltain vapaussodan aikaan. Torjuttuaan amerikkalaiset vallankumoukselliset Québecin taistelussa britit kenraalikuvernööri Guy Carletonin johdolla pyrkivät ajamaan heidät etelään pois Kanadasta. Päästyään Trois-Rivièresin kaupunkiin kenraali John Sullivan yritti vastahyökkäyksellä kääntää britit perääntymään takaisin Québeciin.


title: Trois-Rivièresin taistelu

text: Amerikkalaiset joukot eivät olleet tietoisia vastassaan olevasta ylivoimasta. Taistelussa he jäivät pahasti häviölle, ja pakenivat pieninä ryhminä ympäri metsää. Brittimieliset intiaanit ja Kanadan puolisotilaalliset joukot piirittivät heitä. Monet amerikkalaiset katsoivat pakenemisen upottavilla suo-alueilla mahdottomaksi tehtäväksi, ja antautuivat suosiolla Carletonin joukoille. Carleton olisi halutessaan voinut vangita jokaisen amerikkalaisen, mutta hän pyrki varovaisuuteen eikä estänyt näiden perääntymistä Montrealiin..


title: Trois-Rivièresin taistelu

text: Amerikkalaisten joukkojen hengähdystauko Montrealissa jäi lyhyeksi, sillä brittiläiset valtasivat kaupungin seuraavan viikon aikana.


title: Sydämeeni joulun teen (vuoden 1998 albumi)

text: Sydämeeni joulun teen on Warner Music Finlandin julkaisema Vesa-Matti Loirin jouluaiheinen albumi vuodelta 1998, joka on uusintapainos vuonna 1988 ilmestyneestä Flamingo Musicin julkaisemasta samannimisestä albumista. Vuoden 1998 albumi sisältää kaikki vuoden 1988 julkaistun albumin kappaleet, paitsi "Heinillä härkien kaukalon", joka on uusintaäänitetty. Vuoden 1998 albumi sisältää myös viisi muuta jouluaiheista kappaletta, jotka on levytetty vuonna 1998.


title: Argentiinan Grand Prix 1960

text: Argentiinan Grand Prix 1960 oli Formula 1 -sarjan osakilpailu, joka ajettiin 7. helmikuuta 1960 Buenos Airesissa. Kilpailu oli kauden avauskilpailu, ja sen voitti Bruce McLaren.


title: Monacon Grand Prix 1960

text: Monacon Grand Prix 1960 oli Formula 1 -sarjan osakilpailu, joka ajettiin 29. toukokuuta 1960 Monacossa. Kilpailun voitti Stirling Moss, jolle voitto oli kauden ensimmäinen.


title: Indianapolis 500 1960

text: Indianapolis 500 1960 oli Formula 1 -sarjan osakilpailu, joka ajettiin 30. toukokuuta 1960 Indianapolis Motor Speedway -radalla. Kilpailun voitti Jim Rathmann.


title: Hollannin Grand Prix 1960

text: Hollannin Grand Prix 1960 oli Formula 1 -sarjan osakilpailu, joka ajettiin 6. kesäkuuta 1960 Zandvoortin radalla. Kilpailun voitti Jack Brabham, jolle voitto oli kauden ensimmäinen.


title: Belgian Grand Prix 1960

text: Belgian Grand Prix 1960 oli Formula 1 -sarjan osakilpailu, joka ajettiin 19. kesäkuuta 1960 Spa-Francorchamps'n radalla. Kilpailun voitti Jack Brabham, jolle voitto oli kauden toinen. Osakilpailu on ainoa, jossa on saanut surmansa kaksi kuljettajaa. Eri onnettomuuksissa surmansa saivat englantilaiset Alan Stacey ja Chris Bristow.


title: Ranskan Grand Prix 1960

text: Ranskan Grand Prix 1960 oli Formula 1 -sarjan osakilpailu, joka ajettiin 3. heinäkuuta 1960 Reims-Gueux-radalla. Kilpailun voitti Jack Brabham, jolle voitto oli kauden kolmas.


title: Britannian Grand Prix 1960

text: Britannian Grand Prix 1960 oli Formula 1 -sarjan osakilpailu, joka ajettiin 16. heinäkuuta 1960 Silverstonen radalla. Kilpailun voitti Jack Brabham, jolle voitto oli kauden neljäs.


title: Portugalin Grand Prix 1960

text: Portugalin Grand Prix 1960 oli Formula 1 -sarjan osakilpailu, joka ajettiin 14. elokuuta 1960 Circuito da Boavista -radalla. Kilpailun voitti Jack Brabham, jolle voitto oli kauden viides.


title: Italian Grand Prix 1960

text: Italian Grand Prix 1960 oli Formula 1 -sarjan osakilpailu, joka ajettiin 4. syyskuuta 1960 Monzan radalla. Kilpailun voitti Phil Hill, jolle voitto oli kauden ensimmäinen.


title: Yhdysvaltain Grand Prix 1960

text: Yhdysvaltain Grand Prix 1960 20. marraskuuta 1960 Riverside International Raceway -radalla. Kilpailun voitti Stirling Moss, jolle voitto oli kauden toinen.


title: Itäranta

text: Itäranta on Kotkan kaupunginosa kaupungin itäosissa. Itäranta kuului Kymin kuntaan vuoteen 1950 saakka ja Karhulan kauppalaan vuosina 1951–1976.


title: Itäranta

text: Alueella on ainoastaan omakotitaloja, kerrostaloja tai rivitaloja ei ole. Osa taloista on rakennettu jo 1920 ja 1930-luvuilla. Pääosa taloista on niin sanottuja rintamamiestyyppisiä omakotitaloja, jotka rakennettiin pian toisen maailmansodan jälkeen. Joitain taloja on rakennettu tämän jälkeenkin.


title: Itäranta

text: Itärannan ainut palvelu on pienvenesatama ja sen yhteydessä toimiva kesäkioski. Lähin paikallisbussilinja kulkee vajaan kilometrin päässä Suulisniemessä.


title: Suulisniemi

text: Suulisniemi on Kotkan kaupunginosa Suomenlahden rannikolla kaupungin itäosassa. Suulisniemi kuului Kymin kuntaan vuoteen 1950 saakka ja Karhulan kauppalaan vuosina 1951–1976.


title: Suulisniemi

text: Suulisniemen rakennuskanta muodostuu suurimmaksi osaksi omakotitaloista, jotka on rakennettu 1920-luvulta alkaen. Rivitaloja on lähinnä kaupunginosan pohjoisosassa eli Metsäkulmassa. Aatteenkadun ja Kenttäkadun seudulla on kahdeksan kerrostalon ryhmä.


title: Suulisniemi

text: Suulisniemessä on myös Äijänniemen uimaranta ja pienvenesatama sekä Kotka–Kymin seurakunnan Metsäkulman kappeli ja hautausmaa. Hautausmaa otettiin käyttöön vuonna 1925 ja kappeli rakennettiin vuonna 1955. Metsäkulman koulu, joka oli ala-aste, lakkautettiin vuonna 1995.


title: Popinniemi

text: Popinniemi on Kotkan kaupunginosa Suomenlahden rannikolla kaupungin itäosassa. Popinniemen rakennuskanta koostuu pääosin maailmansotien välissä rakennetuista omakotitaloista. Kerrostaloja tai rivitaloja ei ole. Popinniemi kuului Kymin kuntaan vuoteen 1950 saakka ja Karhulan kauppalaan vuosina 1951–1976.


title: Popinniemi

text: Popinniemen alue eroaa Kotkan asemakaavassa ja tilastoaluejaossa. Popinniemen tilastoalueen asukasluku on 129 (31.12.2012), mutta asemakaavassa Popinniemen kaupunginosaan kuuluu osia myös Sunilan tilastoalueen itäosasta. Tällä alueella sijaitsee muun muassa Hakalan koulu (luokat 1–6) ja Kotka–Kymin seurakuntayhtymän Sunilan seurakuntatalo.


title: Popinniemi

text: Hallan sahan entinen työläiskylä, Perävarppi, sijaitsi nykyisen Popinniemen kaupunginosan itäosassa.


title: Vic Wilson

text: Vic Wilson (14. huhtikuuta 1931 – 14. tammikuuta 2001) oli brittiläinen Formula 1 -kuljettaja. Hän osallistui yhteen MM-sarjan Grand Prix -kilpailuun keräämättä yhtään MM-pistettä.


title: Ogadenin sota

text: Ogadenin sotaa kävivät Somalia ja Etiopia Ogadenin somalienemmistöisestä alueesta Etiopiassa 1977–1978. Somalian presidentti Siad Barre yritti yhtenäistää sodalla somalit. Kuuban presidentti Fidel Castro yritti ensin sovitella maiden välejä, koska molemmat olivat tuolloin sosialistisia maita. Sodan aikana Neuvostoliitto lopetti Somalian tukemisen ja sota päättyi Somalian vetäytymiseen.


title: Ogadenin sota

text: Etiopia ja Somalia riitelivät Ogadenin alueesta Somalian itsenäisyydestä lähtien. Somalian tavoitteena oli liittää Somaliaan somaleiden asuttamia alueita Keniasta, Ranskan Somalimaasta ja Etiopiasta. Vuodesta 1963 Etiopian ja Somalian rajalla tapahtui pieniä yhteenottoja. Kun alueelta löydettiin öljyä vuonna 1973 ja alueen somalit nousivat avoimeen kapinaan vuonna 1977, laajeni konflikti täysimittaiseksi sodaksi. Somalia ilmoitti 11. syyskuuta 1977 tukevansa etiopialaisia vastaan taistelevia sissejä. 15. syyskuuta somalit valloittivat Jijigan kaupungin. Neuvostoliitto aseisti Siad Barren hallitusta ja Yhdysvallat Etiopiaa.


title: Ogadenin sota

text: Kun Somalia hyökkäsi Etiopiaan, tarjosi Neuvostoliitto aseapua Etiopialle, jos tämä hylkäisi liittonsa Yhdysvaltojen kanssa. Etiopia suostui ehdotukseen. Somalit menestyivät sodassa aluksi hyvin, mutta sotaonni kääntyi, kun Etiopiaan saapui 13 000 kuubalaista ja 4 000 eteläjemeniläistä sotilasta ja Neuvostoliiton tuki Somalialle loppui. Somalia hävisi sodan vuonna 1978.


title: Ogadenin sota

text: Sodan seurauksena Somaliaan vyöryi 600 000, joidenkin arvioiden mukaan jopa miljoona pakolaista. Neuvostoliitto katkaisi välinsä Somalian hallitukseen ja Barren tukijaksi tuli Yhdysvallat, joka tuki Somaliaa vuosittain 100 miljoonan dollarin talous- ja sotilasavulla. Somalian armeija kasvoi suurimmaksi Afrikassa. Euroopan maiden pakolaisapu Ogadenin sodan pakolaisille meni asehankintoihin ja Barren suvun taskuihin.


title: Ogadenin sota

text: Sodan jälkeen Majerteenin klaani yritti vallankaappausta mutta epäonnistui. Tyytymättömyys Siad Barreen lisääntyi entisestään, kun hän 1981 erotti Majerteenin ja Isaaqin klaanien jäsenet hallituksesta. Barre rikkoi räikeästi ihmisoikeuksia. Tyytymättömyys Barren diktatuuriin kasvoi. Kapinointi alkoi maan pohjoisosasta ja levisi etelään. Maa oli täynnä aseita. Inflaatio, ihmisoikeuksien loukkaukset ja nälkä käänsivät aseet diktaattoria vastaan.


title: Hovila

text: Hovila on Kotkan kaupunginosa Kolkansaarella. Alue rajoittuu etelässä valtatiehen 7 ja lännessä Kymijoen Huumanhaaraan. Hovila on pääasiassa omakotitaloaluetta, mutta alueella on myös kerros- ja rivitaloja. Hovilan kaupunginosaan kuuluu myös Turvalan asuinalue. Tilastoissa käytettävän aluejaotuksen mukaisessa Hovilassa on 1 438 asukasta ja Turvalassa 453 asukasta (31.12.2012) eli yhteensä 1 891 asukasta.


title: Hovila

text: Hovila kuului Kymin kuntaan vuoteen 1950 saakka ja Karhulan kauppalaan vuosina 1951–1976. Hovilan voi jakaa vanhaan ja uuteen Hovilaan.


title: BTR-90

text: BTR-90 () on nykyaikainen venäläinen panssaroitu miehistönkuljetusajoneuvo. Se on BTR-80-vaunun uusin kehitysversio, johon on liitetty BMP-2:n torni. Vaunu otettiin käyttöön 1994. Etusektorin panssarointia on vahvistettu kestämään 14,5 mm -kaliiperin osumat. Muun BTR-sarjan tavoin BTR-80 on 8-pyörävetoinen ja kulkee tiellä 100 km/h tuntinopeudella ja voi vetää 120 mm tykkejä tai muuta vastaavan kokoisia aseita. Vain pieniä määriä on käytössä Ukrainan maavoimissa ja Venäjän sisäministeriöllä.


title: Kawanishi H8K

text: Kawanishi H8K "Emily"-lentovene oli keisarillisen Japanin laivaston ilmavoimien käyttämä lentovene-pommittaja toisessa maailmansodassa. Kawanishi H8K:ta on pidetty yhtenä parhaista koskaan rakennetuista lentoveneistä, ja toisessa maailmansodassa operoineista lentoveneistä kaikkein parhaana.


title: Kawanishi H8K

text: Vuonna 1938 Japanin keisarillinen laivasto tilasi seuraajan Kawanishi H6K "Mavis"-lentoveneelle. Tämä lentovenetyyppi oli todettu päteväksi lentotiedusteluun ja pommituksiin ennen sotaa, mutta USA:n ilmavoimien sekä RAF:n hävittäjiä vastaan sen suorituskyky osoittautui riittämättömäksi. Uuden koneen oli määrä olla 30 prosenttia nopeampi ja lentosäteen puolta suurempi kuin H6K:n, ja tämä tuotti Kawanishin suunnittelijoille suuren haasteen. Koneen prototyyppi teki suuren vaikutuksen Japanin keisarilliseen laivastoon, mutta koelentovaiheessa vuonna 1940 havaittiin siinä lukuisia puutteita ja vikoja, muun muassa koneen koko runko oli suunniteltava uudelleen koneen osoittauduttua merkittävän epätasapainoiseksi ilmaan nousun jälkeen. Näiden vikojen ja puutteiden korjaaminen viivytti H8K:n sarjatuotannon aloittamista. Vuonna 1941 lopulta valmiiksi saadussa lentoveneessä oli lukuisia uudistuksia, kuten se, että vaurioituneista polttoainetankeista valunut polttoaine valui rungon sisällä olevaan pilssiin, mistä se voitiin pumpata ehjiin tankkeihin. Rungon polttoainetankkeja suojasi erillinen sammutusjärjestelmä. Siipitankit eivät olleet itsetiivistyviä, eikä niitä suojattu sammutusjärjestelmällä, mutta ne olikin tarkoitettu tyhjennettäväksi heti lennon aluksi. Koneen aseistuksena oli siilimäisesti viisi 20 mm tykkiä sekä kolme 7.7 mm konekivääriä. Pommeja Emily pystyi kuljettamaan 1 800 kilogrammaa.


title: Kawanishi H8K

text: Emilyn pääasiallisia tehtäviä olivat pitkät tiedustelulennot meren yllä, mutta se osallistui myös pommituksiin. Ensimmäisen kerran Emilyä käytettiin pommitustehtävään vuonna 1942 toiseen Pearl Harboria vastaan suunniteltuun hyökkäykseen. Johtuen pitkästä lentomatkasta jopa H8K:n oli suoritettava välitankkaus japanilaisten huoltosukellusveneellä. Vaikka sääolosuhteet lopulta estivätkin pommitusyrityksen Oahun saaren oltua paksun pilvikerroksen peitossa, oli H8K osoittanut olevansa ideaali ratkaisu pitkän matkan pommituslentoihin. Japanin keisarillinen laivasto käytti lentovenettä aina sodan loppuun saakka, ja liittoutuneiden hävittäjälentäjät kokivat ”Emilyn” hankalaksi pudotettavaksi ilmataistelussa muun muassa raskaan aseistuksensa ansiosta.


title: Kawanishi H8K

text: Kawanishi H8K:n korkea runkorakenne loi Japanin keisarilliselle laivastolle myös edellytykset kehittää koneesta miehistönkuljetustehtäviin muunneltu versio. Tämä tuli tunnetuksi nimellä H8K2-L, ja koneessa oli kaksi matkustajakantta. Alempi kansi ulottui koneen nokasta noin kaksi kolmasosaa taaksepäin koko runkomitasta ja ylempi kansi koneen siipien tasolta rungon takaosaan saakka. Mukavuusasteesta riippuen kansien penkit mahdollistivat joko 29 matkustajan tai 64 sotilaan kuljettamisen lentoveneellä. H8K2-L-version aseistusta oli vähennetty, sekä rungon polttoainetankit oli poistettu kuljetustilan lisäämiseksi.


title: Gustaf Möller

text: Gustaf Adolf Möller (s. 6. marraskuuta 1941 Helsinki) on suomalainen lakimies ja oli korkeimman oikeuden jäsen eli oikeusneuvos 30:nteen marraskuuta 2009 asti, jolloin hän saavutti eroamisiän. Tämän jälkeen hän siirtyi Asianajotoimisto Krogeruksen palveluksen riitojen ratkaisu -asiantuntijaryhmään. Hän hoitaa työssään välimiestehtäviä, joista suurin osa on kansainvälisiä.


title: Gustaf Möller

text: Möller valmistui oikeustieteen kandidaatiksi 1964 ja lisensiaatiksi Helsingin yliopistosta 1967. Möller auskultoi Espoon tuomiokunnassa ja sai varatuomarin arvon 1967. Hän on työskennellyt Helsingin vs. kaupunginviskaalina 1965, julkisena notaarina 1965–73, Helsingin hovioikeuden ylimääräisenä viskaalina hän toimi 1967–72.


title: Gustaf Möller

text: Möller hoitanut Helsingin yliopiston oikeustieteellisen tiedekunnan ruotsinkielisiä professorin ja apulaisprofessorin virkoja 1970–72, 1972–75 ja 1981.


title: Gustaf Möller

text: Vuodesta 1971 alkaen hän oli erilaisissa esittelijätehtävissä korkeimmassa oikeudessa vuoteen 1986. Tuosta ajasta hän kuitenkin toimi tosiasiallisesti suurimman osan ajasta oikeusministeriössä lainsäädäntöneuvoksena (1975–1986).


title: Gustaf Möller

text: Oikeusministeriössä toimiessaan Möller oli Suomen edustajana kansainvälisten tuomioiden tunnustamista toisessa maassa koskevien yleissopimusten soveltamista ja kehittämistä koskevissa kansainvälisissä konferensseissa ja kehityshankkeissa.